Irakasleen zereginak by Maider Aizpurua - issuu\nPRACTICUM I BEHAKETA LANA • IRAKASLEAREN ZEREGINAK GELAZ KANPO • IRAKASLEAREN TREBETASUN KOMUNIKATIBOAK GELAN\nMAIDER AIZPURUA CUESTA PRACTICUM I “Irungo La Salle”\nIRAKASLEAREN ZEREGINAK GELAZ KANPO Nire PRACTICUM-a, Irungo La Salle eskolan egin dut. Oso atsegin eta arretatsuak izan dira nirekin. Orokorrean eskolaren funtzionamendua eta antolaketa nolakoa den ikasteko aukera izan dut, eta egon naizen ikasturtea barne barnetik nola eramaten duten erakutsi didate xehetasun osoz. Hurrengo ikasturtetik aurrera, D eredua martxan jartzeko asmoa dute, baina, gaur egun oraindik B ereduko eskola da. Oso ondo etorriko zaie D eredua, ez baita euskal giro handirik eskolan; hala ere, kontuan hartu beharrekoa da, duela urte batzuk arte A ereduko eskola zela La Salle, eta hizkuntza eredu aldaketa progresiboak eta motelak izaten dira, are gehiago Irun bezalako hiri batean. Lehen hezkuntzako bigarren mailan egotea suertatu zait eta bi irakasle fin, zuzen eta atseginekin lan egiteko aukera izan dut esperientzia zoragarri honetan; maila honetan 52 ikasle daude A eta B ikasgeletan banatuta, eta hauez guztiaz 2 tutore arduratzen dira, Marilis euskarako ikasgelan (euskara, ingurune, musika, arte),eta MªJesus gaztelaniako ikasgelan(gaztelania, matematika). Ni gehienetan A gelan izan naiz, baina tarteka B gelan egoteko aukera izan dut; orokorrean ume goxo, eta xarmagarriak izan dira. Jarraian azalduko ditudan zereginak, teorian, irakasleak eskola ordutegiaren barnean edukitzen dituzten “ordu libretan”( ikasleak beste irakasleekin daudenean) egin beharrekoak dira, baina gehienetan ez dute denbora nahikoa izaten, eta eskolan bertan ordu estrak sartu behar izaten dituzte, edo-eta lana etxera eraman behar izaten dute. Esperientzia honek balio izan dit, besteak beste, irakasle lana zein gogorra den ohartzeko. Aurre aurre ikusi dut ardura handiko lana dela eta hamaika eginbehar burutu behar direla egunean zehar. Metodologiak hautatu, programazioak prestatu eta eskolak emateaz gain, ikasleen zaintza eta ongizatearen ardura irakasleen esku dago eta hori gutxi ez balitz, eskola bakoitzak eskatzen dituen betebeharrak burutu behar dituzte. Nire bi tutoreen eguneroko zereginak praktiken egonaldi osoan zehar behatu, eta aztertzeko aukera izan dut. Baina, zeregin guztiak zehazki zeintzuk diren eta nolakoak diren ongi jakiteko, Mª Jesus irakaslearekin elkarrizketatu nintzen unetxo libre bat izan genuenean. Hauek dira, besteak beste, irakasleak gelaz kanpo dituzten zereginak:\n          \nGurasoen bilerak Lankideekin bilerak Oharrak Programazio antolaketa Txostenen prestaketa Lanen zuzenketa Ebaluazioa Errefortzuak Jolastorduak Ordezkapenak Ikastaroak\n GURASOEN BILERAK a) Bilera orokorra: kurtso hasierako bilera orokorra; normalean urtean behin egiten da eta urrian izaten da. Bertan, ikasturteko programazioa, helburuak eta jarduerak zehaztuak daude. Amaia zuzendariak, eskolaren inguruko zenbait azalpen ematen ditu. b) Bakarkako bilerak: tutoreak ikasle bakoitzaren gurasoekin urtean behin gutxienez biltzen dira. Ikasleen beharren edo gorabeheren arabera, irakasleak gurasoei maizago biltzeko eskatzen diete; eta alderantziz, zenbait kasuetan gurasoak dira irakasleei biltzeko eskaera egiten dietenak. Komunikatzeko bidea gehienetan ikasleei emandako notatxoak izaten dira. Biltzeko ordutegia, gurasoen aukeren araberakoa izaten da; jolas-orduan, eguerditan, ordu libreetan....  LANKIDEEKIN BILERAK a) Ikasturteko bilerak: kasu honetan , 2.mailako tutoreak, Marilis eta Mª Jesus, bakoitzak bere ikasgaien programazioa bakarka prestatu arren, bien artean 52 ikasleak eramaten dituztenez, tarteka (astero edo 15 ero) biltzen dira programazio helburuak lantzeko eta ikasleei buruz hitz egiteko. b) Ziklo bilerak: lanen eta beharren arabera, ziklo bakoitzeko tutoreak, kasu honetan lehenengo zikloko 4 tutoreak, zikloko proiektu, material prestaketa, helburu.....hitz egiteko biltzen dira. Hartutako erabakiak eta ondorioak bileraren aktan batzen dira eta zuzendariari bidaltzen diote, honen onespenaren zain. c) Ikasle talde berrien bilera: irakasleak ziklo berria hasiko duten ikasleen informazioa eta hauen ezagutza izateko biltzen dira. Bilera hauetan, ikasle bakoitzaren inguruan mintzatzen dira. Beraz, ziklo hasiera bakoitzean 2 bilera izaten dituzte, kasu honetan Marilis eta Mª Jesus 1go zikloko tutoreak direnez, haur hezkuntzatik datozen ikasle berrien irakasleekin bilera izanen dute, eta 2 urtez izandako ikasleak 2. ziklora doazenez, bertako irakasleekin ere biltzen dira. d) Batzorde Pedagogikoa: Eskola honetan, irakasle bakoitzak eskola barneko ardura bat izaten du. Mª Jesusek adibidez, zikloko koordinatzailea da. 15 ero, ziklo bakoitzeko arduraduna eta zuzendaria biltzen dira eta hauek “Batzorde Pedagogikoan” osatzen dute.  OHARRAK Gurasoentzako oharrak zenbait arrazoi izaten dituzte: irteerak, bilerak, grabazio baimenak....irakasleak prestatu behar dituzte gurasoentzat zuzenduta dauden ohar hauek, eta erabilitako komunikazio bidea ikasleak dira, notatxoak hauei ematen zaizkie gurasoei jarduera desberdinak jakinarazteko. Irteerak egiten direnean, irakasleek antolatzen dituzte; leku desberdinen informazioa bilatu, leku egokia aukeratu, planifikazioa, aurrekontuak, oharrak bidali/jaso, baimenak...  PROGRAMAZIO ANTOLAKETA Urtero, programazioak egokitu behar dira. Ahal den guztietan, dagokion hilabeteko eguneroko lana prestatua izaten dute; horrela ez denean, behintzat 15eko aurrerapenarekin programazioa prestatua eta antolatua izaten dute beti. Ezbeharren bat gertatuz gero, tutorea gaixo jartzea adibidez, edonork eskolak eman dezake prestatutako programazioa jarraituz.\n TXOSTENEN PRESTAKETA Txoko desberdinen txostenak, urtero berritu behar dira curriculumaren helburuen arabera. Gai guztiek txosten bat daukate, tutore bakoitzak berari dagokiona prestatu behar du.  LANEN ZUZENKETAK Fitxa eta liburuen zuzenketak, martxaren arabera egiten joaten dira. Hau da, ikasleak txokoetan lanean ari direnean, lanak bukatutakoan bertan zuzentzen zaizkie. Baina gero oharrak jartzeko ikasle guztien lana sakon zuzendu beharra dute, eskolan bertan edo etxean egin beharra dute.  EBALUAZIOAK Ebaluaketa bakoitza bukatu baino lehen, ikasle bakoitzaren ebaluazioa egin beharra dago. Hauek ebaluazio irizpide jakin batzuk jarraituz egiten dira, eta hainbat alderdi hartzen dira kontutan: liburu-txostenen notak, parte-hartzea, portaera, eboluzioa, ahaleginak, hobekuntzak...  JOLASTORDUAK Astean behin irakasle bakoitzari jolastorduan zaintza dagokio. Patioan egon behar dira ikasleen gorabeherak kudeatzen. Orokorrean ez da arazorik egoten, baina badaezpada ziklo bakoitzeko irakasle bat egon behar da.  ERREFORTZUAK Behar bereziak edota erritmo motelagoa duten ikasleak, tarteka, beste irakasle batek hartzen ditu, klase “partikularrak” jasotzeko eta lanak aurreratzeko. Klase orduetan izaten dira errefortzu saio hauek, eta banaka edo taldeka izan daitezke, ikasleen arabera. Errefortzu hauek, zikloko irakasleen artean egiten dira; Marilis adibidez, ordu librea duenean, ikasleak ingeleseko klasea dutelako, lehenengo mailako ikasle talde bat hartu izaten du. Horretaz gain, tutoreak prestatutako lanak asteburutan etxera eramaten dituzte gurasoen baimenarekin.  ORDEZKAPENAK Irakasleren bat eskolara ez datorrenean, bajan dagoelako, 15 egun igaro arte ez da ordezkorik etortzen. Murrizketen ondorioetako bat da hau, eta eskolako irakasleak baja hauek bete behar izaten dituzte, ahal duten moduan beraien ordu libreetan.  IKASTAROAK Formazio ikastaroak hautazkoak edo nahitaezkoak izaten dira. Irakasleak Curriculumak eskatzen dituen konpetentziak betetzeko gai izan behar dira, eta formazio zehatz bat ez dutenean ikasi beharra dute; adibidez, Euskara, IKTak, Ingelera, Metodologia berriak...besteak beste. Ikastaroak asteburutan izaten dira eta batzuetan irakasleak baimena hartzen dute zenbait ikastaro intentsibo burutzeko.\nIRAKASLEAREN TREBETASUN KOMUNIKATIBOAK GELAN Irakaslearen gela barneko estrategia eta trebetasun komunikatiboak zeintzuk eta nolakoak diren sakon aztertzeko aukera ezin hobea izan dut practicum esperientzia honetan. Irakasleak zer eta nola esaten duen aztertu eta lantzeko. Egunero ikasgelako martxaren behaketa lanak egiteaz gain, aurrez aurre bizitzeko aukera izan dut, pare bat aldiz nik neuk eskolak eman baititut. Arestian esan bezala, nire lehen practicum egonaldi hau, oso esperientzia emankor eta baikorra izan da, eta izugarri ikasi dut. Izan ere, nire bi tutoreak, oso atseginak izan dira, eta niri laguntzeko prest egon dira uneoro. Egunero egindako jarduerak sakon azaldu eta nire zalantza guztiak argitu dizkidate. Egia esan oso gustura egon naiz, hasi-hasieratik beraien lan taldean barne sartu naute, egunero ikasleekin edota eskolan gertatutako gorabeheraz hitz egin didate eta iritzia eskatu. Behaketa lanak egiteaz gain, lehenengo egunetik ikasgelako martxan parte-hartzeko aukera izan dut, ikasleei irakatsiz eta beraiez ikasiz; haiekin egunero harremanak pixkanaka sakonduz. Hasieratik beste irakasle bat bezala hartu ninduten, ikasgai eta alor desberdinetako zalantzak niri galdetzen zizkidaten. Ikasleekin ahal izan dudan hoberen jokatzeko, orain arte ikasitako guztia praktikan jartzeaz gain, alboan nuen irakasleez ahal nuen guztia ikasten saiatu naiz, erabilitako trebetasun komunikatiboak aztertuta, beraien lana behatuta eta egiten zutenaren inguruan atentzio osoa jarri izan dut. Argi dago, egoera eta ikasleak markatuko dituela zein metodo erabiliko dituen irakasleak komunikatzeko. Orokorrean, irakasleek erabiltzen dituzten estrategiak haurren pentsamendua sustatzeko eta hizkuntzaren erabilera garatzeko izaten dira. Nire gelako ikasle gehienen ama hizkuntza gaztelera izanda, irakasleen helburu nagusia euskararen lanketa izan da; horretarako egokienak diren komunikazio estrategia eta teknikak erabiliko dituzte. Eskola honetan komunikazioari garrantzi handia ematen diote; ikasleei hitz egiteko eta beraien, sentimenduak adierazteko tarte eta aukera aunitz emanez eta etika-moralitatea lantzeko istorio desberdinak kontatzen dituzte irakasleak, ondoren denon artean landuz. Egunero, ikasgelan sartu bezain pronto, ikasleak lurrean esertzen dira eta goizeko-tertulia egiten dute. Astelehenetan asteburuan egindakoaz hitz egiten dute, txandaka eta besoa altxatuz, eta beste astegunetan bakoitzak nahi duena esaten du, betiere, irakasleak elkarrizketa bideratzen du. Tarteka, eskolak proposatutako gaiaren (bokazio-astea, goizeko gogoetak...) arabera, istorioak irakurtzen dituzte, bizitzako egoerak-moralitatea-portaera... bezalako gaiak landuz.\nJarraian, U. Ruiz Bikandik proposatzen dituen “BERBALDI-TREBETASUNAK GARATZEKO IRAKAS-ESTRATEGIAK" kontutan hartuta, irakasleak bere hizketan erabiltzen dituenak aipatuko ditut: Aipatzen diren lau estrategiak oso erabiliak izaten dira egoeraren arabera. Sarritan irakaslea Orientazio-estrategiez baliatzen da, ikasleei zertaz hitz egin esaten dienean; adibidez, goizeko tertulietan asko lantzen dira; askotan gai bat proposatzen die ikasleei (asteburuan egindakoa, “bokazio astean” handitzean zer izan nahi duten galdetzean, ...), eta hauek beraien erara adierazten saiatzen dira. Irakasleak, esandakoa adi entzuten dihardu, eta aproposa iruditzen zaionean, ikasleak egindako akatsak zuzentzen saiatzen da. Horretarako Errazteko/laguntzeko-estrategiak erabiltzen ditu, ikasleak esandakoari eta hitzez esandakoa erreparatzen dio. Irakasleak ipuin bat kontatu edota gai berri bat azaldu behar duenean, gauza edo kontzeptu bat modu desberdin askotan azaltzeko trebezia eta erraztasuna izaten du , horretarako Informazioestrategiak erabiltzen ditu, datuak konparatuz, laburtuz, kontatuz, argudiatuz....ikasleei pentsatzeko eta hitz egiteko hainbat eredu emanez. Ikasleen parte hartzea bultzatzera bideratzen duten jarduera guztietan, Sostengu-estrategiak erabiltzen dira. Eskola honetan estrategia hau lantzeko berariazko programa bat daukate, “KREA” programa hain zuzen ere. Irakasleak irudi bat erakusten die ikasleei eta hauek irudimena erabiliz irudia aztertu behar dute; banan bana, bakoitzak uste duena edo bururatzen zaion lehen gauza esaten du. Irakasleak bitartean, erne eta isilik entzunez geratzen da, irribarrez, baiezko keinuak egin edota esandakoa onartzen duela adierazten die ikasleei, denei hitz egiteko aukera ematen die. Ikasleen parte-hartze eta komunikazioa bermatzeaz gain, programa honek irudimena lantzera bideratzen du. AKATSAK ZUZENTZERA BIDERATUTAKO IRAKAS-ESTRATEGIAK Esan bezala, ikasleen euskara maila nahiko kaskarra da eskola honetan, eta Marilis irakaslearen zeregin nagusienetako bat, euskara zuzena irakasteaz gain, ikasleak euskaraz komunikatzeko ohitura eta joera hartzea da, eta hitz egitean, egiten dituzten akatsak zuzentzen dizkie. Argi dago, ahozko hizkuntza hobetzeko esaldien egitura sintaktikoa egokia eta zuzena izan behar dela, baina ez da ahaztu behar, forman arreta jarri behar dela. Irakasleak ikasleen akatsak zuzentzen dituenean errespetu osoz egiten du, eta garrantzi handia ematen dio ikaskideak akatsa egin duenari erabat errespetatzeari, inork barre egin ez diezaion, alegia. Marilisek gehien erabiltzen duen estrategia, zuzenketa esplizitua da, hau da: ikasle batek akatsa egitean, berak modu zuzenean esaten du, ondoren ikasleak modu zuzena errepikatuz. Zuzenketa modu hau, guztioi modu naturalean lehen ateratzen zaiguna da, baina egia esan, ez dakit oso eraginkorra eta zuzena ote den. Adibide bat jartzearren, ikasle batek uneoro“guk” esateko, beti “guek” esaten zuen, eta nik neuk, milaka aldiz forma zuzena esan arren, “guek” esaten jarraitzen zuen. Hasieran, nire zuzenketa modua ez zela egokia uste nuen, baina aurrerago ulertu nuen, ikasleak 7-8 urte dauzkatela, eta 2H barneratzeko eta ulertzeko denbora eman behar zaiela; kontuan hartu behar da beraien etxeetan gaztelera hitz egiten dutela, euskararekin harreman bakarra eskolan dute. Orain hasi dira aditz egiturak eta gramatika lantzen , eta aurrerago akatsak zuzentzeko aztarna metalinguistikoa garatuko dute eta honek dakarren informazioa eta azalpenak landuko dituzte. Irakasleak beste hainbat zuzenketa metodo erabiltzen ditu egoeraren arabera; batzuetan formulazio akastuna errepikatzen du, zerbait ondo ez dagoela tonuaren bidez adieraztera emanez, ikasleak akatsaz ohartzen dira. Besteetan, ikasleei esaldiren bat argitzeko eskatzen die, edota\nesandakoaz ziur dauden galetzen die. Modu honetan ikasleak dira beraien akatsez ohartzen direnak. Orokorrean irakasleak feedback-estrategiak erabiltzen ditu, akats mota edo elkarrizketa unearen arabera, zuzenketa modu aproposena landuz. Baina, esan bezala, adin hauetan eta euskara 2H duten ikasleek egindako akatsen zuzenketen arrazoia zein den ulertzea zaila izaten da. IRAKASLEAREN HIZKETAREN FUNTZIOAK Irakaslearen hizkeren eredua ezinbestekoa da ikasleek euskararen barneratze zuzena eta egokia izan dezaten. Nire tutoreak, hitza nola erabili kontu handia izaten duela argi ikusi dut, baina, hitzaren gainean duen kontrola izan da atentzioa eman didana. Bere hizketak funtzio anitzak betetzen ditu, eta ikasleekiko komunikazioren parte-hartzea erabat sustatzen du. Azalpenak ematen dituenean bera bakarrik hitz egiten aritzen da, baina, aukera duen une guztietan ikasleei parte-hartzea eskatzen die. Ikasleen parte-hartzean solasgaiaren arabera diferentzia handia egoten da, hau da: ikasleen intereseko gaiak proposatzen direnean, izugarri motibatzen dira eta hauen parte-hartzea orokorragoa izaten da. Baina beti ere, ikasle batzuk besteak baino askoz gehiago parte-hartzen dute, eta irakaslearen ardura eta lana, bitartekari izatea da; hainbat estrategia erabiliko ditu hitz egiten dutenean esaldiak bukatzen laguntzeko eta gutxi hitz egiten dutenen solasaldia motibatzeko. Estrategia hauek, modu askotakoak izan daitezke; alde batetik, aurrez dakitenarekin zerikusia duten kontzeptuak azaltzen ditu eta ikasleei gauzak esaten laguntzen die, ongi egindakoa ozen baloratuz. Modu honetan irakasleak bere hizketarekin ikasleei segurtasun afektiboa eskaintzen die. Beste aldetik, egiten ari diren lanari buruz taldean eztabaidatzen eta gogoeta egiten laguntzen die, ikasgelako jarduerak antolatu eta eginbeharreko zereginak azaltzen dituenean. Oso aproposa irudi zait irakasleak trukeak erregistratzeko koaderno bat erabiltzea. Modu honetan, beste alderdi batzuk ebaluatzez gain, ikasle guztien parte-hartzea kontrolatu eta ebaluatzeko aukera dauka modu antolatuago batean. Irakaslea ikastaldeko haur guztiekin hitz egiten ematen duen denbora kontrolatzen saiatzen da, baina, batzuetan zaila denez, zenbait froga egiten ditu. Noizbehinka, ikasleei ahozko froga desberdinak egiten dizkie. Denok parte hartzeko modu zuzena dela deritzot, nahiz eta ikasle askok behartuta sentitu parte-hartzera. Baina, zenbait ikasle motibatzeko estrategia hori izaten da modu bakarra. Azken finean, esan bezala, irakaslea ikaslearen eredua da ,eta hitzaren gainean duen kontrola ezinbestekoa da parte-hartzea motibatzeko eta ikasleek hizkuntza ikaskuntza egokia barneratzeko. * Irakasleak zer eta nola esaten duen aztertu eta lantzeko, egunero behaketa lanak egiteaz gain, irakasle-ikasle elkarrizketa zatitxo bat grabatzea erabaki dut: ELKARRIZKETA (Irakasle-ikasle artekoa) Euskara ikasgaian, aditz denbora formak (lehenaldia/orainaldia/iragana) ikasten ari dira ikasleak. Ikasitakoa praktikan jartzeko haurrek eguneroko bizitzan egiten dituzten gauzekin esaldiak osatzen dituzte, ekintza desberdinak, gaur goizean/egunero/bihar denbora-moduetan esanez. Marilis irakasleak ikasleek ikasitakoa barneratzeko helburuarekin, metodologia eta aditzak lantzeko modu desberdinak erabiltzen ditu. Hasiera batean aditz formen adibideak ahoz esaten ditu, ondoren, arbelean forma bakoitzaren adibide batzuk jartzen ditu, eta ikasleak beste adibide batzuk asmatu behar dituzte; eta azkenik ahozko lana egiten dute, tarteka ikasleei banan-bana ahoz galdetzen die.\nAhozko frogak egiten zituen batean, honako hau grabatu nuen: Marilis-Irati ELKARRIZKETA *Marilis(M): -Nik galdera batzuk egin nahi dizkizuet, gogoratzeko; adibidez: -Gaur goizean egin dituzun 3 gauza esan behar dizkidazu Irati, ze gauza egin dituzun gaur goizean esan behar didazu: *Irati(I): -.... -Gosaldu, arropa...arropa jantzi, eskolara etorri *M: -eta eskolara etorri. -Besteren bat? ( hortzak garbitzeko keinua eginez). *I:-eta hortzak garbitu. *M:-ahhhh... -Beno, beraz, esango zenduke (behatzekin egindako gauzak kontatzen keinua eginez): gosaldu dut, arropa jantzi dut, hortzak garbitu ditut eta eskolara etorri naiz. Hori gaur goizean egin duzun gauza bat da. Baina zuk orain esan nahi didazu, hori egunero-egunero egiten duzula, um...nola esango zenidake.... -Egunero....(behatz bat hartuz kontatzen bezalako keinua eginez). *I: Egunero, eh, hortzak garbitzen ditut... *M:Oso ondo, (bigarren behatza hartuz kontatzeko keinua eginez) *I:Arropa janzten dut..... Oharra: arazo teknikoak direla eta, grabaketa hemen eten behar izan nuen eta grabatu dudanarekin nahiko dela uste dut. ELKARRIZKETAREN AZTERKETA Elkarrizketa honetan, Marilisek hitzaren gainean duen kontrola nabarmena da. Irati motibatzeko bitartekari lana egiten du eta errazteko/laguntzeko estrategiak erabiltzen ditu keinu desberdinak eginez Iratiren solasaldia motibatuz. Ikasi beharreko aditz formak lantzeko, orientazio-estrategiak erabiltzen ditu Marilisek, ikasleak ezagunak dituzten eguneroko ekintzak proposatzen dizkie eta ikasleen parte-hartzea sustatzen du. Iratiri komunikatzeko erraztasunak ematen dizkio elkarrizketan zehar, eta bere solasaldia motibatzen saiatzen da, berak esandako esaldia osatzen duenean (gosaldu, arropa jantzi, eskolara etorri.....eta hortzak garbitu esaten duenean, Marilisek esaldia osatzen du gosaldu dut, arropa jantzi dut, hortzak garbitu ditut eta eskolara etorri naiz esanez.). Elkarrizketa osoan zehar irakaslearen feedback-estrategiaren garrantzia nabarmenduko nuke. Kasu honetan irakaslearen zuzenketa ez da adierazgarria. Iratik ez baitu akats gehiegi egiten, baina, irakaslea bere lana betetzen du, eta une zehatz horretan ikasleak behar duena eskaini dio. Solasteko bultzadatxo bat emanez. Irati neskato ireki eta alaia da, hala ere, ez zeukan egun oso ona eta lotsatuta eta betilun ikusten da grabaketan. Marilis horretaz ohartzen da, eta bere hizketarekin segurtasun afektiboa ematen saiatzen da, Iratik esandakoa ondo egin duela ozen adierazten eta esaldiak bukatzen laguntzen dio.\nIrakasleak dituzten betebeharrak eta ikasgelan landu beharreko gaitasun komunikatiboak aztertzen dituen dokumentua


Soziokonstrukzionismora hurbilketa posible bat - Busturialdeko Hitza : Busturialdeko Hitza\nSoziokonstrukzionismora hurbilketa posible bat\nGarbiñe Delgado Raack / Zutabegilea\nEmozioz beteta eta irrikaz sentitzen naiz Hitza-k zutabegile bezala parte hartzeko ematen didan aukera honekin. Hainbeste gauza partekatu nahiko nituzke, baina, aldi berean, zer eta nola partekatu arduraz erabaki nahiko nuke. Lehenik eta behin, beraz, Hitza-ri eskerrak luzatu behar dizkiot, nire bizitzan hain garrantzitsu den filosofia edo munduan egoteko era bati buruz idaztera gonbidatzeagatik: soziokonstrukzionismoa. Nahiz eta esparru batzuetan ezagunagoa izan, hedabide nagusienek tokirik egiten ez diotela deritzot. Aldi berean, gaur egun bizi ditugun egoera asko aztertzeko eta garatzeko erabilgarria iruditzen zait, aukerak zabaltzeko. Zentzu horretan, espazio hau gaurkotasun maila handiko gaiak soziokonstrukzionismoaren ikuspegitik lantzeko erabiltzea pentsatu dut, emaitza zein izango den ondo jakin gabe… Horretarako, lehen testu honetan filosofia honen oinarriak aurkeztuko ditut, gutxi badira ere ondorio esanguratsuak baitituzte. Lehenik eta behin, esan beharra daukat soziokonstrukzionismoa ez dela hutsean jaiotzen: duela hamarkada batzuk, globalizazioa eta bestelako gertakari sozio historikoen ondorioz, mundua ikusteko eta bertan egoteko dauden era desberdinen topo egiteari erantzun posible bat emateko asmoz garatzen da. Aniztasun horren aurrean, dagoeneko, egi objektibo edo bakarra ezagutzera behartzen gaituen helburutik aldendu egiten gara. Izan ere, ideien munduan ilustrazioak martxan jarri zuen modernitate aroaren sinesmenak eraren batean zalantzan jarri eta postmodernitateari ematen zaio hasiera. Postmodernitateak egi bakarra eztabaidatuz zabaltzen duen aterki horren azpian, soziokontrukzionismoak errealitatea giza harremanetan eratzen dela proposatzen du. Hau da, egiatzat daukagun guztia sozialki eraikia edo adostua izan da. Horrek ez du esan nahi ezer ez dela existitzen; baizik eta existitzen dena, tradizio, komunitate, pertsona talde baten barruan horrela izatea erabaki delako existitzen da. Horrela, adibidez, zientzialarien edota erlijio bateko kideen artean egokitzat hartzen diren ezagupenak ez dira benetakoak edo gezurrezkoak, eurentzat (mundua ulertzeko, bertan era bateratu batean aritzeko, eta abarrentzako) erabilgarria baizik. Guzti honekin, galdera aldatu egiten da: «Zein da errealitatea?» izatetik, «zeintzuk dira errealitatea era honetan ikustearen ondorioak?» izatera pasatzen da. Gainera, gizakiak eraikitzen dugun munduaren edo munduen erantzule(ago) egiten gaitu hurrengo zutabera arte utzi nahi zaituztedan galdera honekin: errealitatea harremanean eratzen badugu, zeintzuk bestelako errealitate, denontzat hobeak direnak, sortu ditzakegu?


“Paradisuaren bila” Tahar Ben Jellounek esaten duenez, paradisua galdua zuela ohartu zenean hasi zen gizakia idazten. Nonbaiten, noizbait existitu zen ametsezko lurraldearen oroimena bizirik mantentzeko nahiak bultzatu zuen orriak zirriborratzera.\nJoan dira urteak, gora egin du argitaraturiko obren kopuruak. Idazleak ez du paradisuaren berririk jaso, baina horregatik ez du adorea galdu. Eta idazten jarraitzen du, egunen batean orrietan trazaturiko mapek lurralde zoriontsura itzularazten lagunduko dioten itxaropenez.\n“Badirudi herrialde berri bat eratzen denero aldez aurretik finkaturiko urratsak jarraitzen direla. Lehenik eta behin, aitzindariak heltzen dira, jende indartu eta ausarta, baina, aldi berean, heldugabe samarra. Badakite lurralde basati batean beren buruak zaintzen, baina inozoak dira eta gainerako gizakien aurrean babesgabe sentitzen dira. Agian horregatik utzi zituzten euren jaioterriak. Behin herrialde berriko zailtasunak gainditurik, merkatariak eta tratulariak iristen hasten dira garapena bultzatu eta jabego arazoak konpontzeko, horretarako tentaldi arrazoi izan daitezkeen kontuak beren esku utzita. Eta azkeni, kultura dato, denborapasa, atsedena eta bizitzearen oinazearen aurrean ihesbide izatea beste helbururik ez duen kultura.” Al este del eden-John Steinbeck\nToni Morrisonen aburuz dugunari heldu behar diogu eta bizitzen jarraitu. Atxagak esaten duen bezala, minak min, nekeak neke, bizitza posible guztietatik hauxe dugu benetako bizitza bakarra.


Ingeniaritza Dualaren Unibertsitate Eskolako ikasturte akademikoaren hasiera — IMH\nIngeniaritza Dualaren Unibertsitate Eskolako ikasturte akademikoaren hasiera\n2021/07/28 17:45:00 GMT+1\nIngeniaritza Dualaren Unibertsitate Eskolako ikasturte akademikoaren hasiera Unibertsitate Graduko 2021-2022 ikasturteko prestakuntza formatu "bimodalean" hasiko da, aurrez-aurrekoa eta telematikoa txandakatuz. https://www.imh.eus/eu/albisteak/ingeniaritza-dualaren-ikasturte-hasiera https://www.imh.eus/eu/albisteak/ingeniaritza-dualaren-ikasturte-hasiera/@@download/image/20200903-gelan-1-w.jpg\nUnibertsitate Graduko 2021-2022 ikasturteko prestakuntza formatu "bimodalean" hasiko da, aurrez-aurrekoa eta telematikoa txandakatuz.\nIrailean itzuliko dira ikasgeletara Ingeniaritza Dualaren Unibertsitate Eskolako ikasleak.\nOsasun-protokoloa betez eta IMHko instalazioetan beharrezko egokitzapenekin jarraituz, irailaren 2an hasiko dute ikasturte berria Prozesu eta Produktu Berrikuntzan Ingeniaritza Graduko 2., 3. mailako ikasleek eta irailaren 3an 4. mailako ikasleek.\nLehen mailako ikasle berriek irailaren 6an hasiko dute hastapen-astea, goizeko 8:30etako ongi etorriarekin.\nUPV/EHUri atxikitako IMHko Ingeniaritza Dualaren Eskolako prestakuntza formatu "bimodalean" emango da, txanda-egutegi bati jarraituz, non ikasleak aurrez aurreko eskolak eta prestakuntza telematikoa txandakatuko duten, uneoro beren segurtasuna zainduz, eta covid-19ran bilakaeraren arabera sortuko diren egoerak kontuan hartuta.\nOharra: 2021eko urriaren 6tik aurrera iraskaskuntza presentzialera itzuli gara. Ikusi irakaskuntzara egokitutako plangintza - covid-19


Xedea eta ikuskera - ETS - Euskal Trenbide Sarea\nETSk erreferentziazko eragilea izan nahi du trenbide azpiegituren garapenean eta kudeaketan\nKalitate, segurtasun, ekonomia eraginkortasun eta jasangarritasun irizpideetan oinarritutako euskal trenbide sistemaren garapena; EAEren eta gizarte osoaren garapenari lagunduko diona, mugikortasun beharrei erantzungo dien eta Euskadiren ekonomia eta gizarte mailako garapena sustatuko duen trenbide sarearen mantentze, hobekuntza eta garapen lanen bitartez.\nHori guztia, eraginkortasunean eta baliabideen (gizakiei dagozkienak, finantzazko...) optimizazioan oinarritutako antolakuntzaren eta lanerako prozeduren bitartez, azpiegituren eta erakundeak eskaintzen dituen zerbitzuen kalitatean eta segurtasunean oinarritutako antolakuntza kulturarekin.\nETSren ikuspegiak bilatzen den etorkizuneko posizionamendua zehaztu beharko du, hori lortzeko beharrezkoak diren garapena, estrategiak eta eragiketak bideratzeaz gain.\nLaburbilduz, ETSk erreferentziazko eragilea izan nahi du trenbide azpiegituren garapenean eta kudeaketan; "ETS" marka zerbitzuaren kalitate berme sinonimo gisa barneratua izatea; eta ETSk aurrera eramandako jarduerak lidergo teknologikoaren erreferentzia izatea.


Inbutu Hacks Russell - Eguneko inbutua\nInbutu Hacks Russell\negingo Inbutuak buruz ikasi duzun lehenengo gauza 2018 dela Russell Bronson gaiari buruzko egun hauetan ezagunenak espezialista da, eta guztia leku baino gehiago zituen.\nHau ez da coincidental, hau ez da glorificatu marketing.\nGizona daki funnels nola kudeatu metodo etiko hori benetan lan erabilita.\ngoogle eman "Inbutu Hacks Russell" eta bere doako prestakuntza webinar izango eramango non azaltzen zuen nola joan lousy paycheck bat biltzeko zuen nitxo inbutua bat egiten irabazten zion garatzeko kontratatu lan egiten ari $18,000 egun bat.\nGuy honek ez du mendian inguru joan, Honez kalitate goreneko produktu bat dela zion dirua saltzen zuen eta bere sekretuak partekatzeko duenarentzat da gogor lan egiteko prest bere etorkizunaren jabe izan nahi prest da zuen.\nNon sailkatua: inbutua Hacks Tartea: funnel hacks russell


01:58, 20 ekaina 2010ko berrikusketa\n15:38, 21 martxoa 2010ko berrikusketa (aldatu)\nt (robota Erantsia: nn:Balutsjistan)\n01:58, 20 ekaina 2010ko berrikusketa (aldatu) (desegin)\n'''Balutxistan'''go probintzia (baita ere '''Balotxistan''') [[Pakistan]]go probintzia bat da. BelutxistanBalutxistan, gainera, zabalagoa den eskualde bateko partea da, [[Iran]] eta [[Afganistan]]en ere izen bereko eskualdeak baitaude. Honekin duen mugaz gain iparraldean [[Federalki Administratuko Area Tribalak]] eta ekialdean [[Punjab]] eta [[Sindh]] probintziak ditu mugakide. Hegoaldean [[Arabiar Itsasoa]] dago.\nPakistango lau probintzietatik handiena da, 347.190 km2ekin, baina biztanleria txikiena du, 6,3 milioi zituelarikzituela []an. Hegoaldeko aldeak [[Mekran]] izena du eta erdialdekoak [[Kalat]]. Hiriburua [[Quetta]] da, Afganistango mugatik gertu eta [[Kandahar]]rekin lotura duen errepidea du.\nBalutxistanen aurkitu dira [[Asia]]ko hegoaldeko lehenengo nekazal nekazaritza-guneak, horietatik lehena [[Mehrgarh]] ([[K. a. 7. milurtekoa|K. a. 6500 urtekoa]]). []an [[Oman]]ek Balutxistango hainbat eskualde konkistatu zituen. Gaur egun [[txina]]tarren laguntzarekin [[Gwadar]]ren portu bat egiten ari da, [[Karachi]]renri duen garrantzia kendukentzeko asmoz.


14:55, 24 ekaina 2016ko berrikusketa\n19:54, 13 martxoa 2016ko berrikusketa (aldatu)\n14:55, 24 ekaina 2016ko berrikusketa (aldatu) (desegin)\n[[Mendebaldeko Erromatar Inperioa]]ren gainbeherarekin ditugun datuak murritzagoak dira. Badirudi [[antzinako germaniarrak|antzinako germaniarrek]] [[Pirinioak]] gurutzatu nahi izan zituztenean, bertako nobleen multzo batek aurre egin omen ziela. Urte batzuk geroago, [[bagaudak|bagauda]] izeneko jendetza matxinatu zen [[V. mendea]]n baskoien lurraldean.\nEdonola ere, erromatarren agintea desagertuta, [[bisigodo]]ak bilakatu ziren [[Iberiar penintsula|Iberiar Penintsulako]] botere nagusia. Hainbat errege godok baskoien aurka egin zuten borroka. Geroagoko zenbait kroniketan irakur daiteke errege horietako askok baskoiak menderatu zituztela (''[[domuit vascones]]''), baina behin eta berriro menderatzekomenderatu behar izateakbeharrak esan nahikonahi du, lukeziurrenez, ez zituztela inoiz menderatzen. Datuak urriak izanda, ez dago garbi noraino menderatu zuten bisigodoek baskoien lurraldea. Iruñean bisigodoen hilerria agertu da, eta Iruñeko apezpikua agertzen da garai honetako [[Toledo]]ko kontzilioetan.\nIparraldeari dagokionez ere, datu gutxi ditugu. [[VII. mendea]]n errege [[frankoak|frankoek]] gaskoien (iparraldeko baskoien) lurraldea okupatu nahi izan zuten. Badirudi frankoek agintea galdu ahala nagusitu zelazirela bertakoenabertakoak, eta [[Akitania]]n zehar hedatu omen ziren.\n=== Orreagako gudua ===


Neguaren zai - Gazteberri.eus\nPublished8 abendua, 2010\nKasualitateak egon badira. Euskararen egunak izaten dira abenduaren lehenengoak eta harengan lan izugarria egin duten bi ohorezko pertsonai hil dira data honetan. Hain zuzen, orain dela bi urte, abenduaren lehenan Mikel Laboak uzten gintuen eta aurten, abenduaren lauan, Xabier Lete izan dugu.\nBiek borroka egin zuten Frankismoaren garaian euskararen kultura bultzatzeko eta areagotzeko ideiarekin eta besteak beste, Benito Lertxundi, Jexux Artze, Jorge Oteiza, Jose Anton Artze, Lourdes Iriondo eta Nestor Basterretxearekin batera Ez dok amairu mugimendu kulturala eratu zuten. 1966 eta 1972 bitartean, euskal kultura berpizte lanetan aritu ziren mugimendu honetan parte hartzen zutenek eta batik bat izan zen kantuaren bidez berpizte hau erdiesteko bidea. Izan ere, abestien bitartez mezuak botatzen zituzten euskararen alde aritu ziren kulturgile hauek.\nXabier Letek zantzu bat utzi du euskararen inguruan batez ere olerkigintzan eta kantugintzan. Makina bat lan konposatu ditu eta sariak irabazi ere. Esaterako, 1992eko ‘Zentzu antzaldatuen poemategia’-rekin, Letek Euskaltzaindiak banatzen duen Felipe Arrese Beitia poesia saria, edota 2009n Literatura Euskadi saria eta euskarazko poesiaren kritikaren saria ‘Egunsentiaren Esku Izoztuak’ lanagatik. Bere kanta baten izenburua gisa, Lete ‘Neguaren zai’ hil zen Laboaren txoriekin aurkitzeko asmotan.\nTags: euskaraEz dok AmairuMikel LaboaXabier Lete\nPrevious Bekaturako programatuta\nNext Euskara ere euskal derbyan


Mª Carmen Urain Urquiari elkarrizketa - WomanSarea\nHasiera Mª Carmen Urain Urquiari elkarrizketa\nKontaiguzu zertara dedikatzen zaren eta nola iritsi zaren zure marka propioa sortzera. Zerk bultzatu zintuen ekitera?\nMarrazkilaria eta ilustratzailea naiz eta nire lana ni naizenaren luzapen bat da. Nire marka MC Urain nirekin jaio zen eta MameninaBlue bizitza ikusteko modua komunikatzeko eta umore puntua aurkitzeko behar pertsonal baten fruitua izan da. Nire benetako bokazioak eta pasioak eraman nau nire proiektua aurrera eramatea.\nEkitea erabakitzetik lortu zenuen arte. Nolakoa izan da bidea? Zeintzuk izan dira zure zailtasun handienak? Zer da gehien atsegin duzuna erabaki hau hartu izanagatik?\nBidea oraindik ekiten hastea da. “Artista” gutxiesten den gizarte batetan bizi gara eta bere artetik bizitzeko aukera eskasak ditu. Horri gehitzen badiogu emakumea izatea eta bizitzako urte mordoa beste iharduera batetara dedikatzea, zailtasunak bikoizten dira, poztasuna handiagoa den arren konbentzimendu osoarekin hautatzetik datorrelako.\nZein da zure abantail konpetitiboa? Zerk desberdintzen zaitu besteengatik?\nNire balore nagusietako bat aldakortasuna da marrazkilari bezala eta nire fazeta bakoitzetan portada bat ilustratzea, biñeta bat egitea, kartel bate do Donostiko marrazki seriea, nire zigilu pertsonala inprimatuta geratzen da. Kontestu eta erronka askotara egokitu naiteke.\nZein aholku emango zenioke pertsona bati negozio idea bat duenari baina ez dakiela ekin edo ez?\nEz dut uste aholkurik eman dezakedanik baina nire esperientzia pertsonaletik hitz egin dezaket. Arriskatzea batzuetan aukera bat da eta segurtasunak pisu handia du zirkunstantziaren arabera eta ulertzen dut; baina ez dadila izan beldurra nahi dugun bezala bizitzea galerazten digun bakarra, erraza ez den arren.\nAzkenik amaitzen joateko, gurekin konpartitu nahiko zenuken informazio inportanterik duzu orain artean aipatu ez duguna?\nOso positiboa da aholkularitza eta apoio sareak egotea, eta elkarrekin aktibitateak sustatzen dituzten sinergiak egotea, batzutan indibidualki ia ezinezkoa dirudien helburuak lortzeko.\nNekane Ibarluceari elkarrizketaEmakume Artisten Festibala Tabakaleran


barren.eus - IMHko bi ikasle hil dira Eibarko saihesbidean izandako istripuan\nArgitaratua: 2015-01-23 15:58\nKamioi batek eta auto batek elkarren aurka jo dute 8:45ak inguruan Eibarko saihesbidean, eta istripuaren ondorioz autoan zihoazen hiru lagunetako bi hil egin dira, eta hirugarrena oso larri dago. IMHko ikasleak dira hirurak eta Eibarko Unibertsitate Laboraleko erresidentziatik ikastetxera bidean izan dute istripua. Klaseak bertan behera laga dituzte IMHn eta dolu adierazpena publiko egin dute.\n634 errepidean gertatu da istripua Eibarko saihesbideko tuneletako baten sarreran, Legarrekoan hain zuzen ere. IMHn Ingeniaritzako hirugarren ikasturteko hiru ikasle auto batean zetozen Elgoibarrerantz, eta kamioi baten kontra jo dute. Talkaren eraginez, hiru lagunak harrapatuta geratu dira auto barruan eta hil egin dira bi, 23 urtekoak biak. Bata Iruñekoa zen, eta bestea Calahorrakoa. Hirugarren laguna, 26 urtekoa, larri dago, “egoera kritikoan”, Ertzaintzak jakitera eman duenez. Aldiz, kamioi gidaria onik atera da.\nIstripuaren berri izan dutenean klaseak bertan behera laga dituzte IMHko ikasleek eta irakasleek. IMHko arduradunek euren doluminak adierazi dizkiete hildakoen senideei, eta hirugarrena onik atera dadila desio dutela jakinarazi dute.


Mundu moteletik bueltan — Eibar.ORG | Eibarko peoria\nHemen zaude: Hasiera / Blogak / Harrikadak / Mundu moteletik bueltan\nMundu moteletik bueltan\nMikel Iturria 2008/01/06 23:09\nAmaitu dira oporrak.\nAbenduaren 29an autobusa hartu genuen Bilbora joateko. San Mamesen Euskal Herria eta Kataluniako bi taldeen arteko futbol partida ikusten geratu beharrean, aireportura joan ginen eta handik Tenerifera. Playa de las Américas-en egon gara astebete hotel batean.\nArraroa izan da gabon giroa: hogeita lau gradu, hondartza, eguzkia. Arraroa izan zen ere urteari agur esatea zopa bat, letxuga hosto batzuk, jogurta eta kamamila hartuz, baina gorputzak ez zuen ezer gehiago nahi. Bide batez, Kanariar irletako ordua dela-eta, ezin jakin noiz demontre ospatu behar den urte aldaketa.\nGauza horiek alde batera utzita, denbora aprobetxatu dugu lagun eskoziar bat eta haren emazte espainola zein semea ikusteko. Era berean, Tenerifen oporretan zegoen beste lagun bat ezagutu dut. Zazpi urte generamatzan internet bidezko harremanarekin, baina urtarrilaren 4an Santa Cruz-eko Círculo de Bellas Artes lokalera hurbildu ginen Samuelek bertan eman beharreko hitzaldira.\nGustura egon naiz, beraz, osasun kontuak alde batera utzita. Batez ere internet bidez jarraitu ditut hemengo notiziak, baina paperezko periodikoren bat edo beste erosi ditut ere. Horrela eta SMSei esker jakin nuen Iñaki Badiola dela Realaren presidente berria.\nUrte hasiera honek aldaketak ekarriko ditu.\netiketak: Samuel, Iñaki_Badiola, Tenerife, Kirol harrikadak


Txina KY-1077 Silikonazko tensioaktiboen laguntzaileak nekazaritzako produktu kimikoen fabrikarako eta fabrikatzaileentzat Juyou\nKY-1077 Agro-kimikoetarako silikonazko tensioaktiboen laguntzaileak\nKY-1077 spray-laguntzailea trisiloxano etoxilato batean oinarritutako surfaktibo oso hedatzailea da. Horrek ezin du spray irtenbideen gainazaleko tentsioa ohiko spray laguntzaileek baino eraginkorrago murrizten. hostoen gainazaletan ihinztatutako disoluzioen ukipen-angelua murriztu egiten da, ihinztapenaren estaldura handituz. Normalean, KY-1077 spray adyuvantearen gainazaleko tentsio urtsua (@% 0,1%) 20,5 mN / m izaten da. Bestalde, 10 EO unitate dituen (normalean erabiltzen den tensioaktibo ez ionikoa)% 1,0 pisuko octilfenol etoxilato batek 30 mN / m-ko gainazaleko tentsioa ematen du.\n• Super zabaltzailea, gainazaleko tentsio txikiarekin\n• spray bolumenaren murrizketa sustatzen du\n• Agrokimikoak azkar hartzea (euria)\n• Spray estaldura hobetzen du\n• Ez-ionikoa ez den toxikoa\nPropietate fisiko tipikoak\nGainazaleko tentsioa (% 0,1, mN / m) (a) ： 20-22\nBiskositatea, cPs @ 25 ° C ： 10-30\nGrabitate espezifikoa @ 25/25 ° C ： 1.01-1.02\nProduktuaren erabilera eta dosia\nFormulazio agrokimikoetan: formulazio agrokimikoetan osagai gisa erabiltzen da. errendimendu ezin hobea lortzen da formulazioa 6,5 -7,5 pH arteko bufferrarekin. KY-1077 spray laguntzailea gutxienez% 5eko kontzentrazioan erabiltzea gomendatzen da, formulazio osoaren arabera.\nTank Mix Adjuvant gisa: spray estaldura hobetzeko, hartzeak hobetzeko edo spray bolumenaren murrizketa ahalbidetzeko. KY-1077 spray-laguntzailea deposituaren alboko laguntzaile gisa eraginkorrena da spray-nahasketak daudenean\n1) pH 5-8 tartean\n2) prestatu eta 24 orduko epean erabiltzen da,\nKY-1077 spray laguntzailea da arrakastaz spray mundu osoan aplikazioetan. Aplikazio tipikoakhonako hauek dira:\nAplikazio Erabilera tasa tipikoa\nLandareen hazkundearen erregulatzaileak % 0,025etik% 0,05era\nHerbizida % 0,025etik% 0,15era\nIntsektizida % 0,025etik% 0,1era\nFungizida % 0,015etik% 0,05era\nOngarriak eta mikroelikagaiak % 0,015etik% 0,1era\n200kg / altzairuzko danborra, 25kg / plastikozko danborra, 5g / pice, leku fresko batean gordetzeko. Eguzki argia zuzenean eta salgai arriskutsuak ez diren garraiatzea saihesteko.\nAurreko: JY-2120S Defoamer Agent\nHurrengoa: JY-1028 Agro-kimikoetarako silikonazko tensioaktiboen laguntzaileak\nJY-2120 silikonazko antiespumatzailea pestizidetarako\nJY-1028 Silikonazko tensioaktiboen laguntzaileak nekazaritzarako ...\nJY-1027 silikonazko surfaktante solidoen laguntzaileak ...


Nola eskatu Palma de Mallorcako kapsulak Urotrin potentzia eta gizonezkoen osasuna sendotzeko etxetik irten gabe\nErosi Urotrin Palma de Mallorcan\nNola eskuratu Urotrin Palma de Mallorcan kapsulak €39 truke\nPromozioaren webgune ofizialean gizon baten osasuna berreskuratzeko erremedio bat lor daiteke. Espainiak eskaera egiteko aukera ematen du prezioaren% 50eko deskontua erabiliz. Palma de Mallorcan-i aholkua emateko eta entrega azkarra antolatzeko, zure kontaktuak behar bezala sartu behar dituzu eskaera orrian. Zuzendariak ahalik eta azkarren deituko dizu eta eskaerak egiten lagunduko dizu.\nUrotrin baldintza onetan eskatzeko une egokirik itxaron beharko zenuke. Gaur egun, deskontua ez ezik, paketea mezularitzatik edo posta bidez modu egokian jaso ondoren entregatzeko ordainketa ere egin dezakezu, eskudirutan edo kreditu txartelarekin.\nNola erosi Palma de Mallorcan Urotrin\nUrotrin Palma de Mallorcan webgune ofizialean eska daiteke\nUrotrin gizon baten osasuna berreskuratzeko erremedioa nahi baduzu, bete inprimakia langile batek egindako galdera guztiei erantzunak jasotzeko. Prozedura honek ez zaitu behartzen kapsulak berehala jasotzera.\nBizkortu eskaera% 50eko beherapenarekin. Promozioaren iraupena mugatua da. Bizkortu gaur Urotrin eskatzeko. Espainian ez dituzu ezaugarri onenak dituzten analogoak aurkituko. Lehenengo urratsean, idatzi zure izena eta telefono zenbakia eskaera orrian. Orain eskaera bat egin ondoren, promozioa kontuan hartuta finkatuko duzu prezioa, eta mezularitza bidez jasoko duzu zure etxera (paketea jaso ondoren ordainketa) posta bidez.\nPalma de Mallorcan eskatzerakoan, webgune ofizialaren baliabidea erabil dezakezu Urotrin berme batekin erosteko eta bitartekariei gehiegi ez ordaintzeko. Espainiak berdintasuna du edozein lekutan eskaerak egiteko. Kapsulen prezioa berdina da leku guztietan - €39, baina bidalketa kostua hiriaren araberakoa da. Eskaeraren xehetasunak telefonoz argitzen ditugu kostu osoa argitzeko. Paketea mezularitzatik edo posta bidez jaso ondoren soilik ordaintzen duzu Palma de Mallorca hirian eskaera jaso ondoren, eta horrek esan nahi du gure bezeroak errespetatzen ditugula.\nUrotrin Alacanten Urotrin Almerian\nProstatitisa prostatako guruinaren hantura da (gizonezkoen ugalketa- eta ugalketa-sistemako organoa) eta prozesu horren ondorioz funtzio fisiologikoen aldaketa.\nProstatitiserako erabiltzen diren drogen propietateak\nProstatitisaren sendagai motak eta gaixotasuna sendagaiekin tratatzeko printzipio nagusiak.\nEskatzeko Urotrin Palma de Mallorcan % 50 bakoitza


Urola Kostako HitzaHitzaldia Archives - Urola Kostako Hitza\nIRUDIETAN: Arkaitz Rodriguez eta Ines Osinaga, Orkatzen 25. urteurreneko ekitaldietan\n25. urteurreneko ospakizunen azken txanpan sartu da Azpeitiko Orkatz kultur elkartea. Azken hilabeteetan ekitaldiak tantaka antolatu ondoren, aste honetarako egitarau trinkoa prestatu dute. Atzo izan zituzten lehendabiziko bi hitzorduak. Sanagustin kulturgunean, Arkaitz Rodriguez Sortuko buruak Enekoitz...\nJavier Couso europarlamentariak hitzaldia emango du bihar Getarian\nKomunikabideek jokatzen duten paperaren inguruko hitzaldia emango du bihar (ostirala) Javier Couso europarlamentariak. Zehazki, Hondurasen eta Venezuelan erakusten dituzten aurpegi ezberdinen inguruan jardungo du Cousok. Getariako Eskubide Sozialen Kartak antolatu du saioa. Ekintzaile politikoa eta artista...\nEmakume migratzaileen inguruko hitzaldia antolatu du Getarian Elan Euskadik\nGaur izango da, 19:00etatik aurrera, Ulpiano etxean. Jeanne Rolande Dacougna Minkette ikerlari eta aktibista feministak gidatuko du saioa. Emakume migratzaileen integrazioa eta ahalduntzea landuko ditu hitzaldian, eta emakume horien diskurtsoak aztertu ondoren, haien giza eskubideen inguruko...\nAne Irazabal: “Orain bizi duguna errefuxiatuen krisiaren kronifikazioa da”\nby Julene Frantzesena\t- maiatza 30, 2018\nAne Irazabalek (Arrasate, 1984) urteak daramatza berriemaile lanetan. Historia eta Ikus-entzunezko Komunikazioa ikasketak bukatuta, Palestinara joan zen freelance gisa. Handik Egiptora egin zuen jauzi, eta han zela hasi zen errefuxiatuen gaian sakontzen. Ordutik, gertutik jarraitu du...\nPentsio sistemari buruzko hitzaldia izango da gaur Zestoan\nEspainiako pentsioen sistemari buruzko hitzaldia eskainiko du gaur, asteartea, Mikel de la Fuente EHUko Lan eta Gizarte Segurantzako irakasleak. Gurutze pentsiodunen eta jubilatuen elkarteak antolatu du solasaldia, eta 19:00etan izango da, udaletxeko areto nagusian....Read More\nSiriako egoera izan dute hizpide Zestoan\nby Urola Kostako Hitza\t- maiatza 26, 2018\nDozenaka lagunek jarraitu zuten ostegunean Aritz Saidik Siriari buruz Zestoan eskaini zuen saioa. Siriaren Alde plataformako kidea da Saidi, eta Ekitalde Hurbileko egoera lehen pertsonan ezagutzeko aukera izan zuen antzuolarrak. Hain zuzen ere, Zestoako hitzaldian herrialde...\nSiriako egoeraz hitzaldia izango da asteazkenean Gaztetxean\nAritz Saidi antzuolarrak hitzaldia eskainiko du ostegunean, Zer gertatzen ari da Sirian? izenburupean. 18:30ean hasiko da solasaldia, Gaztetxean. Ekialde Hurbileko egoera lehen pertsonan ezagutzeko aukera izan zuen Saidik, eta etziko hitzaldian hainbat azalpen emango du. Antzuolarra...\nOikiaren historia azaldu zuten atzo San Bartolome elizan\nOikia XIV-XXI. Historia bizia izenburupean hitzaldia izan zen atzo, igandea, Oikiako San Bartolome elizan. Arantza Ugarte eta Pedro Etxabe egin duten ikerketaz aritu ziren hizketan, goraino bete zen elizan. Oikiako historia luzearen eta ezezagunaren berri...\n1 2 3 … 34 Hurrengoa »


Bertan behera geratu dira asteburuko hainbat kirol lehiaketa - etakitto.eus\nBertan behera geratu dira asteburuko hainbat kirol lehiaketa\nKoronabirusak eragindako egoera larritzen joan denez, asteburuan egin behar ziren hainbat lehiaketa bertan behera geratu dira. Avia Eibar Saskibaloi Taldeak, adibidez, gaurko entrenamenduak eta asteburuko lehiaketak bertan behera uztea erabaki du. “Laster emango dugu datorren asterako agendaren berri”, diote Twitter bitartez.\nArgitaratu diren azken neurriak jarraituz, nahiz eta pauta garbi batzuk ez izan, Klubak ondorengoa erabaki du:\n* Gaurko entranamenduak eta asteburuko lehiaketak bertan behera uztea.\n* Laster datorren asterako agendaren berri emango dizuegu.\n— Avia Eibar Saskibaloia (@SaskiEibar) October 23, 2020\nFoballean, Gipuzkoako Foball Federazioaren menpe dauden txapelketen hurrengo bi jardunaldiak atzeratu egingo dira. Era berean, Eibar FTk adierazi duenez, “harrobiko gainontzeko taldeen lagunartekoak bertan behera gelditu dira”, eta harrobiko hainbat talderen (infantilak, alebinak, Foball Eskola eta Foball Egokitua) entrenamenduak bertan behera geratu dira.\n‼Ohar garrantzitsua: GFFaren menpe dauden txapelketen hurrengo bi jardunaldiak atzeratu egingo dira. ‼Comunciado importante: Se aplazan las dos próximas jornadas de las competiciones dependientes de la FGF pic.twitter.com/yyRi5KV7ul\n— FGF-GFF (@gipuzkoafutbol) October 23, 2020\n#Eibar FT#Eibar KE#kirola#koronabirusaAvia Eibar SaskibaloiaEibar SaskibaloiafoballapandemiasaskibaloiaSD Eibar\n« “Baserria itotzen duelako” (Enrike Sosola) Nerabeentzako argazki-kontakizun lehiaketa antolatu du Udalak »


Irekia Eusko Jaurlaritza - Gobierno Vasco :: Egin egunkariaren dokumentu-ondarea Euskadiko Artxibo Historikora mugitzea amaitu da, zortzi lanegunen ondoren\nEgin egunkariaren dokumentu-ondarea Euskadiko …\nEgin egunkariaren dokumentu-ondarea Euskadiko Artxibo Historikora mugitzea amaitu da, zortzi lanegunen ondoren\n<img src="https://www.irekia.euskadi.eus/uploads/cover_photos/44659/original/Egin23.jpg" style="max-width:100%" alt="" />\n- Dokumentu-funtsak, guztira, 950 kaxa behar izan ditu; neurri horren helburua da horien kaltetze konponezina ekiditea.\nLan handiko zortzi egunen ondoren, Eusko Jaurlaritzako Kultura Ondarearen zuzendaritzak Egin egunkariaren dokumentu-ondarea bere lehengo Hernaniko erredakziotik Bilbon dagoen Euskadiko Artxibo Historikora mugitzea amaitu du. Funts horiek lekualdatzeak, guztira, 950 kaxa behar izan ditu eta, orain, desinfektatu egin behar dira ikertzaileek dokumentu-ondare gisa erabili ahal izateko.\nMikel Aizpuru Eusko Jaurlaritzaren Kultura Ondareko zuzendariak adierazi duenez, Egin-en instalazioak “erabat abandonatuta” zeuden eta, beraz, “funtsen % 40 baino ez dago ikerketa-lanetarako erabiltzeko moduan”. “Hain zuzen ere, dokumentu-ondarea Artxibo Historikora mugitzeko arrazoia zen, ondare hori zegoen egoera ikusita, kalte konponezina ekiditea. Egun hauetan egiaztatu ahal izan dugunez, materialaren zati batek jasan du kalte hori; hala ere, hainbat dokumentu eta argazki ikertzaileek erabiltzeko moduan daude”, adierazi du.\nEra berean, adierazi du Kultura Ondarearen zuzendaritzaren lana dela historia- eta dokumentu-ondarea babestea, jatorria edozein delarik ere, eta ekimen horri esker ekidin dela “Frankismoaren ondoko Euskadiren historia ulertzeko zalantzarik gabeko interesa duen” materiala desagertzea. Hernaniko Eginen instalazioetatik lekualdatutako kaxak apirilean zehar desinfektatuko dira.\nEginen dokumentu-ondarea Euskadiko Artxibo Historikora lekualdatzea Eusko Jaurlaritzako Kultura eta Hizkuntza Politika Sailaren Kultura Ondarearen zuzendaritzak Orain SAren (Egin egunkariaren enpresa editorearen) dokumentu-artxiboa eta argazki-funtsaren egoerari buruzko kezka Auzitegi Nazionalari igorri zionean hasi zen.\nKultura Ondarearen zuzendaritzatik neurriak hartzeko beharra adierazi zen, kalte konponezina ekiditeko, eta Eusko Jaurlaritzak funts horiek Euskadiko Artxibo Historikora mugitzeko aukera eskaini zuen.\nEgin egunkaria eta Egin Irratia, ETArekin kolaboratzea leporatuta, Garzón epailearen aginduz itxi zituzten 1998ko uztailaren 21ean, “Persiana operazioaren” baitan. Auzitegi Gorenak nulu ebatzi zuen 2009an Eginen itxiera; Orain SAk enbargatuta jarraitzen du. Itxiera burutu eta jarduerak eten berritan, epaileak Hernaniko Eziago industria-poligonoko nabearen zaintza poliziala agindu zuen. 1.500 metro karratuko eraikina da, eta 2.600 metro ditu erabilgarri altuera bikoitza baitu; 278,75 milioi pezetako balioa zuen, 1,67 milioi eurokoa.\nPabiloiak egunkariaren erredakzio nagusia, irratia eta administrazio-gunea zituen. Bertan gordetzen ziren, beste ondasun batzuen artean, errotatiba, erredakziorako eta administraziorako sistema informatikoa, fotokonposiziorako ekipamenduak, prozesamendu-sistema, bobinetan gordetako paper-prentsa tonak, altzariak, artxiboa, fonoteka, estudio eta irratsaioak igortzeko ekipamenduak eta komunikazio-talde batek ohiko duen bestelako dokumentazioa. Itxi zutenetik, pabiloia eta ondasunak kaltetzen joan dira, eta Kultura Ondareko teknikariak bertaratu ondoren frogatu den moduan, kasu batzuetan konponezina da kalte hori.\nEgin23.jpg 60 KB (jpg)\nMikel Xabier Aizpuru Murua\nKultura Ondarearen zuzendaria (XI legealdia)\nEusko Jaurlaritzako Kultura Ondarearen Zuzendaritzak Egin egunkariaren dokumentu-funtsak Euskadiko Artxibo Historikora mugitzeari ekin dio, gaurtik hasita\n2018.eko ekainak 11\nIñigo Urkullu lehendakariak Euskadiko Artxibo Historikoa bisitatu du eta hiru dokumentu-funts berriren etorrera iragarri du: Manu Leguineche kazetariaren artxiboa, Federico Krutwigena eta Zavala sendiaren funtsak\n2019.eko urriak 05\nEuskotren Burnibidearen Euskal Museoa 25. urteurrena ospatzen ari da\n2016.eko otsailak 12\nEuskadiko Artxibo Historikoak Gesto por la Paz erakundearen funts dokumentala jaso du\n2018.eko apirilak 12\nEusko Jaurlaritzako Kultura eta Hizkuntza Politika Sailak eta Eusko Ikaskuntzak akordio bat sinatu dute, erakunde horren funtsen zati bat Euskadiko Artxibo Historikoari laga ahal izateko\n2017.eko uztailak 06\nDokumentu-ondare historikoaren espoliazioaren aurkako garrantzi handiko ikerketa baten xehetasunak azaldu ditu Ertzaintzak\nEusko Jaurlaritzak akordio bat sinatu du Eusko Ikaskuntzarekin, erakunde honen funtsen parte bat Euskadiko Artxibo Historikoari lagatzeko (Gobernu Bilera 2019-02-19)\n2014.eko urtarrilak 10\nEuskal Liburutegi Digitala Europako bi Liburutegi Digitalei atxiki zaie\nEuskadiko Artxibo Historikoak Manu Leguinecheren familiak emandako funtsa erakutsi du, haren kazetari ibilbidean zehar batutako milaka dokumentu eta argazki biltzen dituena\n2010.eko azaroak 18\nGERRA ZIBILAK EUSKADIN IZAN ZUEN BILAKAERARI BURUZKO ITURRIEN GIDAREN AURKEZPENA\nAGINDUA, 2017ko ekainaren 29koa, Kultura eta Hizkuntza Politikako sailburuarena, toki-erakundeei beren artxibo sistema jartzeko edota sendotzeko diru-laguntzak emateko modua arautu eta horretarako 2017ko ekitaldirako deia egiten duena.\nAGINDUA, 2018ko apirilaren 25ekoa, Kultura eta Hizkuntza Politikako sailburuarena, zeinaren bidez arautzen baita toki-erakundeei beren artxibo sistema jartzeko edo sendotzeko diru-laguntzak emateko modua, bai eta diru-laguntza horiek emateko 2018ko ekitaldirako…\nAGINDUA, 2016ko ekainaren 30ekoa, Hezkuntza, Hizkuntza Politika eta Kulturako sailburuarena, toki-erakundeei beren artxibo sistema jartzeko edota sendotzeko diru-laguntzak emateko modua arautu eta horretarako 2016ko ekitaldirako deia egiten duena.\nAGINDUA, 2019ko ekainaren 26koa, Kultura eta Hizkuntza Politikako sailburuarena. Horren bidez, toki-erakundeei beren artxibo-sistema martxan jarri edo sendotzeko dirulaguntzak emateko araubidea ezarri, eta 2019ko ekitaldiko deialdia egiten da.\nAGINDUA, 2017ko abuztuaren 18koa, Kultura eta Hizkuntza Politikako sailburuarena, publikoak ez diren artxiboak antolatu, digitalizatu eta zabaltzeko diru-laguntzak ezarri eta 2017ko ekitaldirako deialdia egiten duena.\n2017.eko abuztuak 21\nAGINDUA, 2018ko ekainaren 13koa, Kultura eta Hizkuntza Politikako sailburuarena, publikoak ez diren artxiboen antolaketa, zabalkunde eta digitalizaziorako diru-laguntzak ezarri eta horien 2018ko deialdia egiten duena.\n2018.eko ekainak 27\nAGINDUA, 2019ko uztailaren 3koa, Kultura eta Hizkuntza Politikako sailburuarena, zeinaren bidez, publikoak ez diren artxiboak antolatu, digitalizatu eta zabaltzeko dirulaguntzak ezartzen baitira, eta 2019ko ekitaldirako deialdia egiten.\n2019.eko uztailak 15\nAGINDUA, 2016ko irailaren 8koa, Hezkuntza, Hizkuntza Politika eta Kulturako sailburuarena, zeinaren bidez publikoak ez diren artxiboak antolatzeko eta digitalizatzeko diru-laguntzak ezartzen baitira, eta 2016ko ekitaldirako deialdia iragartzen.\n2016.eko irailak 28\n44/2019 DEKRETUA, martxoaren 20koa, zeinaren bidez aldatzen baita Kultura eta Hizkuntza Politika Sailaren egitura organikoa eta funtzionala ezartzen dituen Dekretua.\n2019.eko martxoak 25


ErriGora | Azkaingo Ikastola\noct. 22, 2017 | salmenta\n“Zubigintza amildegiak gurutzatzeko artea da. Bizkarrez dauden munduak elkarri begira jartzekoa. Ertza abiapuntu bihurtzekoa. Alegia egia egitekoa. Horixe da, hain zuzen, Errigoraren langintza: zubiak eraikitzea.”\nAtzineko urteetan bezaIa, Euskal Herri osoko ikastolek, zailtasunetan diren Nafarroako Erriberan diren diren hiru ikastolekin (Tutera, Viana eta Lodosa) elkartasun ekintza abian ezarri dute. Erriberako laborantzako kalitatezko ekoizpenen saskiak osatu dira (biper gorri, tomate, zainzuri, oliba olio, orburu, arno, kardo eta abarrekin). Helburua, ahal bezain bat saski saltzea da, Erriberako ikastolekin eta laborariekin elkartasunez. Iaz bezala, bi saski ezberdin badira, xuria eta beltza. Saski bakoitzaren prezioa 50 eusko.


Euskal gizartea anitza da kultura, hizkuntza, jatorri eta ideologian. Eta betidanik hala izan bada ere, ez dugu jakin izan aniztasun hori kudeatzen edo behar bezalako erantzuna ematen, EH 11 Koloreren ustez. Horrexegatik jaio da ekimena, dibertsitateari buruzko eztabaida sustatu eta herritarrak lotuko dituen sarea eraikitzeko helburuarekin.\nEkitaldi ugari egin dituzte EH 11 Kolorekoek. Argazkian, Korrikako lekukoa eramaten.EH 11 Kolore\nAniztasunarekin zerikusia duten hainbat esparrutan lanean aritzen diren pertsonak elkartzen hasi ziren orain dela urtebete, eta eztabaida horien emaitza da EH 11 Kolore ekimena. Iazko abenduan aurkeztu zuten eta datorren ekainaren 1erako festa handia antolatu dute: Aniztasunaren Eguna.\nEuskal Herri anitza\nEkimeneko bozeramaile Xabier Mendiguren Bereziartuk azpimarratu du aspaldidanik garela herri anitza. Sarritan, joera izaten da aniztasuna etorri berriak direnekin lotzea, baina korrelazio hori egiteari utzi beharko genioke bere ustez. Izan ere, Euskal Herria jatorri askotako pertsonek osatu dute beti. Aniztasuna gizarteak balio positibo gisa uler dezan nahi du EH 11 Kolorek. Horretarako, ezinbestekoa da, lehenik eta behin, nork berea eta bestearena errespetatzea. Hortik aurrera, denon arteko zubiak eraikitzeko.\nEuskal Herria bi estaturen artean banatua izateak eta estaturik gabeko herria izateak berezko ezaugarriak ematen dizkio gure egoerari. Batetik, aniztasuna kudeatzeko beharreko ahalmenik ez dugulako. Bestetik, estatuen barneko migrazio joerek eragin handia dutelako, besteak beste, errealitate soziokulturalean. Mendigurenen ustez, hor zulo handia dago oraindik, ez baita lortu euskal kultura eta hizkuntza guztien izaeran itsastea. Aspaldidanik hemen dauden askorekin ere lan egin eta zubi horiek eraiki behar dira.\nIjitoak jartzen ditu adibide Mendigurenek: “Aspaldidanik daude gure artean, baina askotan ez ditugu gure aniztasunaren parte egiten”. Hegoamerikarren berezitasuna ere aipatu du. Hego Euskal Herrira datozenak, gaztelaniaz komunikatu daitezkeenez sarri ez dute euskararen beharrik ikusten. Gainera, hainbatek “ez daki hemen beste kultura edo hizkuntzarik dagoenik eta beraz, harrera egokia eginez hasi beharko ginateke”. Halaber, besteok ere erraz ahazten dugu etorkinetako askok jaioterrian euren hizkuntza propioak dituztela, eta euskaldunon arbasoek horien jazarpenean zeresana izan zutela. “Alde horretatik asko egin dezakegu garai batean euskaldunen laguntzarekin desegindako kulturak eta hizkuntzak bizi duten egoera eskasetik ateratzen laguntzeko”.\nKultura hartu-emanak finkatu aurretik, Mendigurenen arabera, “funtsezkoa da herritar guztiak eroso sentitzea”. Pertsona batek ez baditu bere oinarrizko eskubideak bermatuta, besteak beste ezin badu ogibiderik aurkitu eta etxebizitza eta osasun zerbitzuak mugatua izanez gero, nekez aurreratuko da elkarbizitzan. Hortaz, lehen urratsa premiazko beharrak identifikatu eta asetzea da. Ondoren, bozeramailearen esanetan, “transmititu nahi dugu Euskal Herrian bizitzea eta denon artean eraikitzea egingarria eta erakargarria dela”.\nKrisiak gizartean jarrera intolerante eta arrazistak areagotu ohi ditu. Mendigurenek ez du uste Euskal Herrian orokorrean erantzun hori emateko arriskurik dagoenik. Hedabideek jartzen dituzten etiketak gehiago kezkatzen dute. Bere ustez, etorkinak eta jatorri ezberdineko pertsonak estigmatizatu egiten dituzte, ez baitituzte termino berak erabiltzen batzuentzako eta besteentzako. EH 11 Koloreren printzipio nagusietakoa da inklusiboak izatea. ‘Haiek’ eta ‘gu’ dikotomia hautsi beharrean gaude, aniztasunak ez baikaitu kontrajartzen.\nEkimenaren helburu estrategikoa etorkizuneko euskal gizarte anitza eraikitzea da. Amestutako sozietate horretan, euskarak eta euskal kulturak paper garrantzitsua jokatuko lukete. Izan ere, EH 11 Kolorek nahi du horiek izatea denon arteko zubia, lurralde honetan bizi garen guztiak eta, zergatik ez, kanpoan bizi diren euskaldunak lotuko dituena. Euskararen egoera desorekatua izateak tokian tokiko erantzunak ematera behartuko duela uste du Mendigurenek. Esaterako, “ikasi nahi duenarentzat errazagoa izango da Goierrin ikastea beste eremu erdaldunago batean baino”. Hortaz, euskarak mugarri izatea nahi badute ere, politikak ezin dira bateratuak izan, beharrezkoa da moldatzea.\nEuskara konpartitzeak ez du esan nahi norberaren jatorrizko hizkuntzek lekurik ez dutenik. Teknologiak aukera ematen du mundu osoarekin harremanak izateko, eta ahal den heinean, laguntza eman behar zaie ama hizkuntza garatu nahi duten pertsonei, ekimenaren arabera.\nSarea eta eztabaida helburu\nHasieratik ahalik eta jende gehienaren babesa eskatu dute, bai norbanakoena baita kolektibo, instituzio, alderdi politiko, sindikatu eta gizarte eragileena ere. Denen artean, aniztasunaren alde lan egingo duen sarea eraikiko da. Iritziak, nahiak eta beharrak aztertu eta gero, Mendigurenek dio “proiektu zehatzak eta horiei dagokien bidea bilatzeko garaia” etorriko dela. Baina horretarako eztabaida nahitaezkoa dela nabarmendu du. Horregatik, espero du ahalik eta jende gehiena biltzea aniztasunaren inguruko dinamika honetan. Azken batean, zenbat eta pertsona gehiago izan sarearen parte, orduan eta anitzagoa izango da.\nAsmo horien baitan, ekainaren 1ean Aniztasun Eguna ospatuko dute Donostian, eta horretarako 11 Kolore Fest jaialdia antolatu dute. Besteak beste, aniztasunaren aldeko danbor-jotzea eta jatorri ugariko pintxoen dastaketa egingo dituzte, hiriko ohiturak aniztasunarekin uztartuz. Bozeramaileak azaldu digunez, Gipuzkoako hiriburua hainbat arrazoirengatik hautatu dute: oso hiri anitza da eta 120 hizkuntza baino gehiago hitz egiten dira. Halaber, 2016rako Europako Kultur Hiriburua izendatu dute, eta aniztasunak bertan garrantzia izatea nahi dute. Baina batez ere, aurten Donostia erre zuteneko 200. urteurrena beteko delako aukeratu dute. 1813. urteko gertakari haiek aintzat hartuta, EH 11 Kolorek aditzera eman nahi du “garai hartan eman ez zen bizikidetza hori, gaur posible dela”.\nSara Mchichou: "Musulman-euskalduna izatea ez da ohikotzat hartzen"\nSara Mchichou 20 urteko oñatiarra da. Tangerren jaio zen eta Kimika Zientziak ikasten ditu. EH 11 Kolore ekimenarekin bat egin duen Eusko Islamiar Kontseiluko kidea da. Bere iritzia jaso dugu, proiektuak zer nolako harrera izan duen jakiteko.\nNoiz eta nola jarri zinen EH 11 Kolore ekimenarekin harremanetan?\nOrain dela hilabete batzuetako gauza izan da. Eusko Islamiar Kontseilukook aukera polita dela pentsatzen dugu, biak batera, immigrazioa eta aniztasuna, jorratu eta zerbait berria egiteko. Beste erakundeekin elkartu eta guztiak batera berdintasunaren alde lan egiteko aukera ematen digu.\nBeharrezkoak dira aniztasuna lantzen duten ekimenak?\nBai, noski, ezinbestekoa da. Euskal Herrian atzerritar ugari dago eta askotan kanpotarra izateagatik baztertuak izaten dira. Adibidez, islamiar komunitateak Eusko Islamiar Kontseiluarekin egiten du lan, eta gure sustrai arabiarrak galdu gabe euskara bultzatzea eta integratzea da helburua. Nahiz eta globalizazioa geroz eta hedatuago egon, gaur egun, kanpoko sinesmen, erlijio, arraza zein kulturekiko ezjakintasun handia dago oraindik. Hori dela-eta, bestea den modukoa onartzea eta norberaren ikuspegia eremu zabalagoetara barreiatzea beharrezko ikusten dugu denok batera giro erosoan bizi ahal izateko. Baita Euskal Herri anitza eraikitzeko ere.\nZertan laguntzen du edo lagun dezake EH 11 Kolorek?\nBeste herrialdeetako jendea ezagutzen, esperientziak partekatzen eta desberdintasunetik ikasten.\nNola ikusten duzu aniztasuna Euskal Herrian? Kontzientziazioa beharrezkoa al da?\nAniztasunak mundua desberdin ikusten laguntzen du. Besteen kultura, bizipenak eta pentsamenduak ezagutuz, gure bizimodua beste era batean ulertzera eramaten gaitu. Baina kontuan izan behar da, XXI. mendean oraindik, identitate etniko-kultural eta fededun guztiek ez dutela onarpen sozial eta politiko bera. Identitate horietako batzuk onartuta daude gizartean, beste batzuk ordea, ez hainbeste. Adibidez, musulman-europarra edota musulman-euskalduna izatea ez da ohikotzat hartzen, musulman kopurua Euskal Herriko leku askotan hazten ari den arren. Kontzientziazioa beharrezkoa da, “burbuilatik” ateratzeko garaia dugu.\nZein rol jokatu behar dute euskarak eta euskal kulturak aniztasunean?\nEuskara euskaldunon hizkuntza da. Hitzak esaten duen bezala, euskarak egiten gaitu euskaldun, eta euskaraz hitz egin eta bizi dena, euskaldun izango da. Hizkuntzak gure identitatearen zati handia osatzen du. Norbanakoaren identitatea, besteak beste, esperientziak, erlijioak eta kulturak eraikitzen dute. Ezin dugu erabaki non jaiotzen garen, ezta gure ama hizkuntza zein den, baina bai zein ikasi eta erabiltzen dugun. Egoera horretan, euskara integratzeko ezinbesteko tresna da. Zenbat eta hizkuntza gehiago jakin, orduan eta aukera gehiago izango du hiztunak.


Albisteak - Zer da iragazki-prentsako opilen iragazketa edo zubi-iragazkia?\nZer da opilaren iragazketa edo zubi-iragazkia iragazki-prentsako ehunen iragazketa?\nDakigunez, iragazki-ehun egokiak aukeratzeko, soluzio-datuak iragazki-ehunekin konbinatu behar ditugu.\nIragazki-oihalaren dentsitatea altuegia bada, eta horrek irteera txikiagoa eragin dezake eta iragazki-prentsa-ahalmena eragin dezake, horrek iragazki-opila ezin izan dezake une jakin batean hezetasun-edukiarekin, batzuek ezin dute lortu. tarta eta beti izan minda egoera.\nIragazki-ehunaren dentsitatea baxuegia bada, eta horrek ihesaren arazoa sor dezake noski.\nIragazki-ehun egokia aukeratzen dugunean, berriz, baina zergatik ohi den bezala iragazkia oraindik zikina hasieran iragazki-ehun berria ordezkatu genuenean?Eta fenomeno hau asko gertatzen da bereziki partikula finen disoluzio tratamenduetarako.\nLehen fasean, iragazkien materialak tamaina irekia baino tamaina handiagoa duten partikulak bakarrik bildu ditzakeelako, beraz, partikula txikiagoak igaroko dira eta iragazkia zikina dago, elikadura zirkulaziora itzuli behar dutenak.\nBaina gero eta partikula gehiago biltzen direnean, elikatzen den soluzio berriaren eta iragazki-ehunaren artean pastel-geruza bat egongo da, iragazketan lagun dezakeena, zubi-iragazpena edo tarta-iragazpena deitzen diogun fenomeno honi.Denbora gutxiren buruan, iragazkia garbituko da, beti eskatutako iragazki pastel egokia lor daiteke.\nIragazki-soluzioetarako behar den informazio gehiago, iragazki-oihalak edo iragazki-prentsa gorabehera, jarri harremanetan Zonel Filtech-ekin!\nArgitalpenaren ordua: 2022-06-06


KiVa ikastola gara! - - Karkara.eus\nORIO HERRI IKASTOLA 2019-10-22 14:46\nOrioko Herri Ikastola 2016-2017 ikasturtetik da Kiva Ikastola. Zer esan nahi duen horrek? Jazarpenaren (bullyng) aurkako protokolo eraginkorra dugula eskuartean eta, hori ez dute irakasleek edo zuzendaritzak esaten, ikasleek beraiek diote. Izan ere, ikasturte amaieran, urtero, galdetegi anonimo bat betetzen dute ikasleek eta emaitzak begi bistakoak dira. Ikasturte amaieran egiten den galdetegia guztiz anonimoa da eta Kiva programaren egilea den Finlandiako Turku unibertsitateak landu eta laburbiltzen ditu emaitzak.\nKiva programa lantzen duten ikastetxeen emaitzak\nIkasturte hasiera guztietan egin ohi dugunez, aste honetan Kiva astea izango da ikastolan. LH1 eta LH2ko ikasleek Kiva logoarekin marrazkiak egin dituzte, LH3 eta LH4koek DBH2ko ikasleek egindako Kiva txapa bana jaso dute opari eta LH5 eta LH6ko ikasleek plastikako saio batean eskulanak egingo dituzte.\nHorrez gain, DBH2 eta DBH3an, EITBko Ur Handitan programak jazarpenari buruz egindako erreportajea ikusiko dute tutoretza-saioan. LHkoek, berriz, Iñaki Zubizarreta saskibaloi jokalari ohiaren lekukotasuna entzun ahal izan dute.


Bizkaiko Bertsolari Txapelketarako sailkapen-faseko saio bana egingo dute Berangon eta Getxon - Uribe kosta - Hiruka.eus\nBizkaiko Bertsolari Txapelketarako sailkapen-faseko saio bana egingo dute Berangon eta Getxon\nUnai Brea 2020-07-14 12:05\nAurreko txapelketa bateko artxiboko irudia.\nUdaberrian egitekoa zen Bizkaiko Bertsolari Txapelketarako sailkapen-fasea irailean egingo da, COVID-19agatik. Hala ere, jatorrizko izenari eutsi diote antolatzaileek: Udabarria Bertsotan. 60 bertsolari daude parte hartzeko izena emanda, horietatik zortzi Uribe Kostakoak, eta saio bi egingo dira eskualdean, irailaren 17an eta 18an.\nSailkapen-faseak, denera, hamar saio izango ditu, iraileko bost egunetan egingo direnak: 16, 17, 18, 23 eta 24. Egunero saio bi egingo dira ordu berean, 18:30ean. Uribe Kostari dagokionez, lehenengo saioa irailaren 17an egingo dute Getxoko Muxikebarri zentroko Arrigunaga aretoan; eskualdeko ordezkari bik jardungo dute saio horretan: Aritz Landeta getxoztarrak eta Paule Ixiar Loizaga sopeloztarrak. Hurrengo egunean, berriz, Berango Antzokian egingo dute kanporaketa, Beñat Vidal leioaztarra gai-jartzaile dela.\nHoriez gain, Inazio Vidal (Leioa) eta Peru de Pedro (Gorliz) egoingo dira irailaren 16an Lekeition egingo den saioan, Peru Vidal (Leioa) irailaren 17an lehiatuko da Busturian, Peru Irastortza algortarrak 23an jardungo du Muxikan, eta egun berean, baina Berrizen, Aitor Esteban urduliztarraren txanda izango da. Orozkoko saioan (irailak 16) Oier Iturralde itzubaltzetarra izango da gai-jartzailea, eta Deriokoan (irailak 24), Olatz Larrinaga algortarra.\nTxapelketa bera urrian hasiko da, "printzipioz", Bizkaiko Bertsozale Elkartearen esanetan. 2016an finalista izandakoak eta 2018an finalaurrekoetara ailegatu zirenak zuzenean sartuko dira lehenengo-kanporaketa fasera. Denera 36 bertsolarik parte hartuko dute horretan; 2016ko finalistetatik eta 2018ko finalaurrekoetara ailegatu zirenetatik zenbatek ematen duten izena jakindakoan, zehaztu ahal izango da iraileko sailkapen-fasean zenbatek egingo duten aurrera.\nSei kanporaketa-saio egingo dira, eta ondoren, finalaurrekoetako beste hiru. Orain dela urte biko finalistak zuzenean sartuko dira fase horretara. Azkenik, zortzi bertsolari egongo dira finalean. Oraindino ikusteko dago non eta noiz.\nKultura Berango Getxo


Testosterona | Iritzia | Berria\nKolpe, muga, umiliazio... bat gehiago Caster Semenya atleta hegoafrikarraren kontra. TAS Kirola Arbitratzeko Epaitegiaren arabera, Semenyak botikak hartu beharko ditu bere berezko testosterona maila jaisteko, edo, bere testosterona maila naturalarekin lehiatzekotan, probaz aldatu, mugatutako proben barruan baitaude korrika egin ohi dituenak. Hori guztia bere gorputzak emakumeetan ohikoa dena baino testosterona gehiago sortzen duelako, eta horrek abantaila ematen diola uste dutelako, azterketa zientifiko bakar batean oinarrituta.\nSemenya emakumea da. Hala esan du behin eta berriro. Hala ere, kirol erakundeek auzitan jarri izan dute haren emakume izaera. Azterketa umiliagarriak egin izan dizkiote. Lehiatzea debekatu ere bai.\nTASek, funtsean, IAAF Nazioarteko Atletismo Federazioak ezarritako mugak babestu ditu. Onartu du «baztertzaileak» direla, baina baita «beharrezkoak, arrazoizkoak eta proportzionalak» ere, emakumeen kirolean lehia garbia bermatzeko. Lehia garbia? Goi mailako zenbat kirolariren lorpenak oinarritzen dira haien abantaila fisiko, fisiologiko edo genetikoetan?\nHori ez da eztabaidaren funtsa, ordea. Izan ere, kirol erakunde eta agintari jakin batzuek, testosteronaz gainezka, nahiago dute errealitatea haien mugetara eta sailkapenetara egokitu, haiek errealitatera egokitu beharrean. Noizko testosterona mugak haientzat?\nHormonak hartzera behartuta


Urriaren 22an egingo da Bilbon Forokoopen zortzigarren jardunaldia — TUlankide MONDRAGON\nUrriaren 22an egingo da Bilbon Forokoopen zortzigarren jardunaldia\nKooperatiba-eztabaidarako foroak hamarkada kooperatibo baten inguruko hausnarketa sustatuko du aurtengo Forokoop ekitaldian. Bilbon izango da hitzordua, urriaren 22an, EHUko Bizkaia aretoan. Besteak beste, hitzaldiak eta mahai-inguruak izango dira goiz osoan zehar.\n2011-2020 Hamarkada kooperatiboa izango da aurtengo Forokoop eztabaidarako guneko fokoa. Bizkaia Aretoan egingo da jardunaldia, datorren astean, urriaren 22an. Besteak beste, Lanki Ikertegiko Igor Ortegak kooperatiben mugimenduaren erronkei buruzko hausnarketa egingo du eta world café dinamikaren bitartez 2020ko helburuak finkatzen saiatuko dira bertaratzen direnak.\nLehenengo atalaren ondoren, parte-hartzea eta iraunkortasunaren gaineko mahai-ingurua egingo da. Ulmako Raul García, Goizper-eko Antton Mendizabal, Deustuko Unibertsitateko Marta Enoso eta Oñatiko Alkate ohi Lourdes Idoiaga izango dira mahaiaren bueltan. Xabier Oleagak zuzenduko du eztabaida.\nBruno Roelants, CECOP eta CICOPAren idazkari nagusia\nSaioaren azken minutuetan, CECOP eta CICOPA erakundeen idazkari nagusiak hartuko du hitza. Bruno Roelants-ek hamarkada kooperatiboaren proiektuaren inguruan hausnarketa egindo gu, eta jardunaldiari amaiera emateko Jose Mari Larrañagak, Forokoopen moderatzaileak, ondorio nagusiak irakurriko ditu.\nIzena-eman nahi duenak oraindik orain badauka aukerarik. Horretarako info@forokoop.coop helbidera bideratu beharko du eskaera edo eta honako telefono honetan: 634 401 085


Karan haur arropa dendak irabazi du Gabonetako Erakusleiho Lehiaketa\n2017/12/23, Larunbata - 16:16\nHerrixen elkarteko eta udal ordezkariak Erakusleiho Lehiaketako irabazleekin.\nKaran haur arropa dendak irabazi du aurtengo Gabonetako Erakusleiho Lehiaketa. Sari bikoitza jaso du gainera. Epaimahaiaren sariaz gain, Herritarren Saria ere Karan establezimenduarentzat izan da. Bigarren saria ETK Informatikak eskuratu du eta hirugarrena, Ainhoa gizonezkoen ile-apaindegiarentzat izan da.\nETKren kasuan ere sari bikoitza etxeratu du. Facebook bidez egindako bozkaketa saria ere ETKrentzat izan baita.\nGaur eguerdian Torre Zuri erakusketa aretoan izan da Udalak eta Herrixen elkarteak elkarrekin antolatzen duten Eskaparate Lehiaketaren sari ematea.\nEpaimahaiak erakusleihoaren aurkezpena eta erabili diren materialak, produktua erakusteko modua eta gabon giroa baloratu ditu nagusiki. Aurten, 17 establezimenduk hartu dute parte eskaparate lehiaketan.\nJavier Zubizarreta alkateak aipamen berezia egin dio “Sastrería Aldalur” dendari aurten 100 urte bete dituelako. Ez baita erraza establezimendu batek 100 urteko bizitza izatea.\n“Herria puzle bat da. Batzuk handiagoak, besteak txikiagoak, denon artean osatzen da puzlea. Eta hutsunea geratzen den arte, inor ez da bakoitzaren garrantziaz jabetzen”, esan du Javier Zubizarreta alkateak. Gaineratu du eskertzekoa dela dendariek egin duten ahalegina euren establezimenduak apaintzeko, argitasuna eta kolorea emanez kaleei.\nHogei otarra zozketatu ditu Herrixen elkarteak\nErakusleiho Lehiaketako sari ematearekin batera, Herrixenek zozketatutako otarrak banatu dira. Hogei otarra, guztira.\nEta Facebooken erakusleiho apainenaren aldeko bozketa egin dutenen artean zozketatu den erosketa bonoa Beatriz Espadak jaso du.


Koldo Ameztoi ipuin kontalaria izango da Maizpiden gaur gauean - Goierriko Hitza : Goierriko Hitza\nKoldo Ameztoi ipuin kontalaria izango da Maizpiden gaur gauean\nBere 'Kiliki eta Kalaka' ipuin kontaketarekin etorriko da Koldo Ameztoi. Gaueko 22:00etan izango da Maizpideko zineman.\nKoldo Ameztoi ipuin kontalaria.\nKoldo Ameztoi 1952an jaio zen Arruetan, Nafarroa Beherean. Egun, ordea, Hazparnen bizi da. Ipuin kontalari izateaz gain, idatzizko narrazioan ere ibilitakoa da. Horren erakusgarri dira Dena dela…Lapurdiko eta Dena dela…Baxenabarreko bere lanak.\n1983tik dabil ipuin kontalari gisa Koldo, eta ipuinak kontatzeaz gain; ipuin kontaketa jaialdi zenbaitetan ere egin du lan: Hitza Pitz Hazparnealdeko kontalari jaialdiaren antolatzailea izan zen edota Biarritzen antolatu zen Hitzemena jaialdiko aholkularia izan zen.\nEskainiko duen ikuskizuna, ‘Kiliki eta Kalaka’ gaueko 22:00etatik aurrera izango da, Maizpideko zineman.


kronika: SUKALDARITZA IKASTAROA-BORDATXOn - Berbaizu Euskara Elkartearen bloga\nSukalde-kontuen zale izan ez arren, animatu nintzen Bordatxoko Gorka “sukaldari mundiala”rekin ikastaroa egitera.\nBete-betean asmatu nuela argi dago, zalantzarik gabe. Orain beste modu batean aritzen naiz bazkariak prestatzeko orduan; lehen astuna eta gogo gutxirekin egiten nuena, ”derrigortua”, orain gustura eta arin-arin egin daitekeen lana bihurtu da.\nOnena? den-dena goxo-goxo ateratzen dela, sineztezina!\nNabari da etekina atera diolgula ikastaroari. Gainera, giro lasai eta jatorrean, Gorkak prestatutakoarekin tripa bete dugu zapore goxo eta berriekin.\nInongo errezetarik eman gabe, sukaldean aritzeko eta gozatzeko, hozkailuari etekin handia ateratzen erakutsi digu. “Ez bota zaramara ezer”, janari merkeekin aurkezteko eta prestatzeko modu berriak erabiliz, munduko “chef” onena izan gaitezke-eta.\nSaltsen eta kondimetuen mundua errezago bihurtu digu: gatz-motak, olioak, zapore-indartzaileak....\nAurrez prestaturiko jakiekin, berriz, mahaian eseriko direnei 5 minututan oso erakargarri eta benetan goxo dauden platerak prestatzeko aholku interesgarriak eman dizkigu gure Gorkak.\nOso gustura geratu gara, eta horren adierazgarri da azaroan berriz egiteko geratu garela denok (Gabonetako jatekoa beste modu batean prestatzen lagunduko digu, dudarik gabe!).\nBerbaizuk antolatutako ekintza hau arrakastatsua izan da, argi dago. Gorkarekin 2. aldia izan da hau, eta lotuta dugu hirugarren bat ere. 4.,5. eta beste batzuk izango direla ziurta daiteke, oso interesgarria, erabilgarria eta gustu handiz egindako ekitaldia izan baita.\nberbaizu bordatzo deustu euskara ikastaroa kulturgintza sukaldaritza\njon 2011-06-08 12:14 #1\nZe ona!! Ia askotan errepikatzen den!<br />


Komunitatea Erronkatzen, Martxan jarri\nErresistentziak Indarra Sortzen du\nKomunitatea indarra garatzea nahi duzun bitartean ez duzu pasiboki eta automatikoki onartzen komunitatearen lehentasunak dirudiena\nErresistentziak indarra produzitzen du; zeure besoetako giharrak flexioak egiten dituzunean indartzen dira.\nZeure giharrak erresistentziarik inoiz ez badute izan, ahul garatuko dira. Gehiegi egiten baduzu komunitate batengatik ez da indartsu bihurtuko.\nJarri dezagun adibide hipotetiko bat. Beharbada komunitateko kideek esaten dute beren lehentasuna klinika bat eraikitzea dela.\n"Ondo da," esaten duzu, "Baina zeintzuk dira zure arrazoiak hori zure lehentasuna dela aukeratzeko?" "Badu komunitateak klinika hori eraikitzeko eta mantenitzeko gaitasuna?" "Zein arazo konponduko ditu klinikak? Eta zein arazo sortuko ditu?"\nHaiek indartu beren aukera defendatuz.\nAzkenean klinika bat nahi badute alboko aurkako komunitateak duelako, beren motibazioa harrotasuna bada, hori argitu dezakezu.\n"Gogoratu zure errekurtsoak direla eraikitzeko erabiliko direnak; benetan da horretan zure dirua jarri nahi duzunan?" galdetzen duzu.\nBeharbada kasura etortzen da haurtxoak hiltzen ari direla eta horrek beren lehentasuna dela.\nHemen zure aukera etortzen da PHC azaltzeko, prebentzioa erremedioa baino hobea dela.\nHaurrak hiltzen ari dira batez ere beherakoaren kausaz eta hori uragatik da. Ikusi Ura.\nKlinika batek lagundu dezake gaixotasunak sendatzen, baina gizatiarragoa, merkeagoa eta ez hain arriskutsua da urak igorritako gaixotasunak txikiagotzen hiru gauzen konbinaketarekin: (1) osasun hezkuntza jokabidea aldatzeko zuzenduta, (2) ur garbi hornikuntza bat, eta (3) saneamendu egoki bat giza hondakinak edateko uratik urrun mantentzeko. Prebentzioa erremedioaren ordez.\nErronkatuak izanez beren arazoak aztertzeko eta irtenbide praktikoak aurkitzeko, komunitateak erantzun beharko luke biraztertuz beren lehentasunezko arazoak eta beren lehentasunezko helburuak berriz zehazten.\nEz onartu pasiboki beraiek aunkeratutako lehen helburua.


Zaindu Zaitez | Kakia, udazken-udazkeneko fruta\nKakia udazkeneko ohiko fruta da, oraindik sasoi horretako beste produktu batzuk bezain ezaguna ez bada ere. Leku batzuetan, “palosantoa” esaten diote, azaroaren 1etik aurrera heltzen delako. Bere sasoia, ordea, zitrikoena edo sagarrena baino laburragoa da.\nKakia fruta tropikala da. Zenbait barietate ditu, eta honako hauexek dira nagusiak: Txinakoa, Japoniakoa eta Amerikakoa. Landatuena Txinakoa da, 80-250 g-ko pisua dauka eta gorria, laranja edo horia da. Bere mamia urtsu bezain gozoa da, eta kera latz samarra du.\nBeste barietate bat persimoia da, eta bere mamia irmoagoa da. Haien arteko aldea heldutasun-puntua da. Klasikoa helduta bildu eta horrelaxe merkaturatzen da. Persimoia, ordea, erdi helduta biltzen da, eta astringentzia kentzeko tratamendua egin behar zaio (esate baterako, irasagarrari haginka egiten diogunean sortzen den sentsazio hareatsu bezain lehor hori kentzeko).\nTxinakoa da, eta K.o. VIII. mendetik ereiten da. Lehenengo eta behin, Estatu Batuetan sartu zen; eta, ostean, Europan, XIX. mendean.\nBere sasoia urri-azaroan hasi eta otsailean edo martxoan amaitzen da, barietatearen arabera.\nHobe da helduta erostea eta zurtoina nahiz kaskoa edukitzea. Horizontalean ebaki eta koilaraz jan besterik ez dago. Oso ondo doa entsaladetan, tartetan, sasoiko fruten broxetetan edo etxeko mazedonian.\nUr eta karbohidrato asko ditu, baita balio kaloriko nabaria ere, beste fruta batzuen aldean. Zuntz, koipe eta proteina gutxi ditu, ordea.\nA eta C bitaminak ditu, baita mineralak ere; potasioa, esaterako; eta, proportzio txikiagoan, kaltzioa, fosforoa zein burdina ere bai.


Irudi Bilaketak by Aitor Bereziartua - issuu\nIrudiak bilatzeko testuingurua ulertzen Izenak, binaka: Joxe Artetxe eta Aitor Bereziartua.\n1.1 Ingurune profesionaletan zergatik ez da Google Images bilatzailea erabiltzen? Lehenik eta behin hauen kalitatea ez delako oso ona izaten, baina bada arrazoi garrantzitsuago bat, egile eskubideak. Bilatzaile hauek ez dute informaziorik ematen irudi honen erabilera komertzialari buruz, ez zein den bere jabea, ez erabilera librekoak diren eta ezta erabili nahi izanez gero nora jo ere.\n1.2 Ze ezberdintasun dago irudi-banku eta irudi-bilatzaileen artean? Irudi bankuen eta irudi bilatzaileen arteko desberdintasunak egileeskubidean datza gehienbat. Irudi bankuek autorea errespetatzeaz gain kalitate hobea eskaintzen dute, eta komertzialak izanez gero ordaindu egin beharko da, ez irudibilatzaileetan bezala.\n1.3 Egile-eskubideak kontuan izaten dituzten irudi-bankuen artean zein dira bereizketak? Hau da, ze ezberdintasun dago “Komertzialak” eta “Sarbide irekiko” bankuen artean? Adimen–mapako oharrak lagungarri izango zaizkizuei. Irudibanku komertzialak ordainpeko zerbitzua dira, sarbide irekikoak doan diren bitartean.\n2. Irudien adimen-mapako wikipediako estekak kontuan hartuta, zein da Stock eta Microstock irudi-bankuen arteko ezberdintasuna? Stock irudibankuetan argazkien autoreek copyrighta gordetzen dute, erabiltzaileei argazki hau erabiltzeko aukera batzuk bakarrik saltzen dizkiete, argazkiak irteera komertzialei begira aukeratzen dira. Microstocken berriz\nargazkiak saldu egiten dira, era guztietako argazkilariek (amateur nahiz profesionalek) interneten eskegitzen dituzte haien lanak eta prezio baxuan saldu.\nPhotography)? Bideo hau ikusi (1:25 minutura arte) eta erantzun galdera hau: 3.1 Zer egiten dute irudi-banku komertzialek? Non dago beren negozioa? Irudi banku komertzialetan argazkilari profesional zein amateurrek haien argazkiak bidaltzen dituzte, hauek irtenbide komertzialen arabera aukeratzen dira. Bertan aurki dezakegun materiala kalitate handikoa da eta haien helburua argazkien salerosketa modu errazean egitea. Negozioak bitartekaritzan datza, argazkilari eta eroslearen arteko.\n4. Irudi-banku komertzialak nola elikatzen dira? Noren argazkiak dira? Bideo hau ikusi, ondoren irakurri ekarpen hau eta galdera honi erantzun: 4.1 Argazkilarientzat zertan dira lagungarriak irudi-bankuak? Irudi banku komertzialek argazkilari profesionalen eta profesional ez direnen irudiak saltzen dituzte. Argazkilarientzat laguntza handikoak dira banku hauek, argazkiak saltzea gauza eroso, seguru eta erraza bihurtzen dutelako.\n5. Sartu adimen-mapako Stock-eko bost irudi-bankuetan eta bilate ze ezberdintasun dagoen Rights-managed (RM) (edo Derechos Protegidos) lizentzia eta Royalty-free (RF) lizentziaren artean? Noiz erabiliko zenuke bat eta noiz bestea? (idatzi adibide konkretuak) RM erako lizentzietan salneurria eta irudiarenganako eskubideak, proiektu bakoitzari egokitzen zaizkio eta irudiari emango zaion erabileraren araberakoak dira. RF erakoak berriz, behin erosita, nahi adina aldiz erabil daitezke. Politikoak izango bagina eta kampainarako argazkia behar bagenu, erabilera behin eta berriz izango litzatekela kontuan artuta, RF lizentziara joko genuke. Aldiz argazki bat gustatu eta guretzat nahi badugu, merkeagoa izango da\nIrudien bilaketen inguruko galdetegia.


"Antzerkia da nire bokazioa, eta, ahal dudan heinean, hortik bizi naiz" - Bizkaiko Hitza\n“Antzerkia da nire bokazioa, eta, ahal dudan heinean, hortik bizi naiz”\n2018, azaroak 23 Bizkaia, Elkarrizketa 163\nNagore Gonzalez aktoreak (Bilbo, 1987) ibilbide oparoa egin du agertokietan. En espera antzezlana antzeztuko du Badulaken, bihar eta abenduaren 1ean. Etzi, berriz, Mari eta gaileta fabrika umeentzako antzezlana estreinatuko du Pabiloi 6 espazioan. Beste hainbat proiektu ere badarabiltza esku artean.\nAntzerki munduan hasi zinen, telebistan aurpegi ezagun bilakatu, eta, orain, berriz ere antzerkira itzuli zara. Zein diziplinatan sentitzen zara gusturen?\nOso desberdinak dira. Bietan egon naiz izugarri pozik. Ez nuke esango gusturago nagoenik batean edo bestean. Nire kasuan, proiektuaren araberakoa da sentsazioa, euskarriaren araberakoa beharrean.\nEn espera lanean buru-belarri sartuta zabiltza. Zein da lan horren argumentua?\nBi eszena agertzen dira. Horietako bakoitzean bi emakumeren arteko topaketa kasuala gertatzen da. Eszena bakoitza garai historiko batean gertatzen da, baina protagonistek bietan hitz egiten dute emakumeoi bakarrik gertatzen zaizkigun gauzei buruz. Pablo Allendek idatzi eta zuzendutako lana da.\nEszena horietako batean, Marilyn Monroeren azalean sartzen zara. Zaila izan da?\nLehenengo eszenan, Marilyn Monroe naiz, eta Yolanda Martinez, berriz, Dorothy Parker idazlea da. Bigarren eszenan gaur egungo bi pertsonaia anonimo gara. Marilynen eszena defendatzen zailagoa da. Beste testuinguru batean dago, bigarrena baino teatralizatuagoa da —bigarrena naturalagoa da— ; Marilyn antzeztea zaila da. Hasieran, erraza dirudi, oso argi daukazulako nolakoa zen pertsonaia. Baina azalarazten dugun Marilyn ez da topiko hori; 1960an Marilynek berak aurrerapauso bat eman nahi izan zuen: ekoizpen etxe propioa sortu zuen, aktore on bilakatu nahi zuen, eta ikasten hasi zen. Hala, Marilyn intelektualago baten garai hori erakutsi nahi izan dugu. Bestalde, erronka handia da fisikoki eta mugimenduei dagokienez hain ezaguna duguna antzeztea. Karakterizazio potentea daramagu. Eta gero, hori guztia desagertu, eta bigarren eszenara goaz.\nZer-nolako harrera izaten ari da En espera antzezlana?\nAzaroaren 10ean estreinatu genuen. Bi emanaldi egin ditugu orain arte, eta oso pozik gaude. Oraindik zaila da baloratzen, estreinaldietara lagunak etortzen direlako, baina itxura ona dauka.\nHori bukatu, eta beste proiektu erabat desberdina taularatuko duzu: haurrentzako antzezlan bat. Zerbait aurrera dezakezu?\nBai. Eidabe konpainiaren Mari eta gaileta fabrika da. Olatz Gorrotxategik zuzentzen du, Galder Perezek idatzi du, eta taula gainean Itsaso Paia, Ainhoa Artetxe eta hirurok ariko gara. Bi planotan bereizten da antzezlana. Batean, gaur egungo familia bat osatzen dugu: ama, alaba eta amama. Gero, flashback-en bidez, iraganera joango gara, eta gaileta fabrika batean gertatu zirenak ikusiko ditugu. Besteak beste, orduko grebak eta emakumeen lana ezagutuko ditugu.\nAntzerkira itzuli zara, baina film labur batean ere parte hartu duzu. Zinebin egon zara oraintsu. Zein lan aurkeztu duzue?\nAtico B. Pablo Allendek idatzitakoa da hori ere. Iaz, Zinebik saria eman zion proiektua garatzeko, eta aurtengo Zinebin estreinatu dugu.\nZer-nolakoa izan da esperientzia?\nOso polita eta aberasgarria. Gu antzerkitik gatoz eta diziplina horretan moldatzen gara ondoen. Pablok proiektua erakutsi zidanean esan nion antzerki bat beharrean film labur baterako lana zela hura. Gero filma teatralizatu samar geratu zaigu, baina ikusten genuen beste euskarri batean hobeto garatuko genuela, eta horretarako lantaldea osatu genuen. Estibaliz Alonso, Gheada Estudio eta Kiko Monzon harrapatu genituen bidetik, soinua eta zinematografia lantzeko. Aktore gisa, Ane Pikaza eta biok ari gara. Oso pozik geratu gara emaitzarekin.\nZer-nola uztartzen dituzu lan horiek guztiak, horrenbeste erregistrotan arituta aldi berean?\nArreta handia jarri behar duzu. Lanez gain, bizitza ere badaukazu, gainera. Goizean gaileta fabrika bateko langilea zara, eta arratsaldean, Marilyn. Zoramena da. Baina beti ez da hala. Hilabete hau potente samarra izaten ari da. Lan bakoitzean buru-belarri kontzentratuta eta prestatu dudan guztia azalerazita, eta beste guztia blokeatuta lortzen dut denak uztartzea.\nGarai txarrak ere iritsiko dira.\nBai, bolada luzez egon zaitezke lanik egin gabe. Lan hau gogorra da alde horretatik.\nBa al duzu beste proiekturik esku artean?\nBai, Lyceum club lanarekin ari gara biran. 2016an hasi ginen taularatzen Maria Goirizelaiak idatzi eta zuzendutako lan hori. Hainbat hitzordu ditugu zehaztuta Sopelan, Bilboko Ariagan, Berrizen, Ermuan eta Elorrion. The Rocky Horror Picture Show lan guztiz desberdinarekin ere lanean ari naiz, Malabrigo Teatro konpainiarekin. Abenduaren 29an Donostian egongo gara. Eta etor daitezkeen proiektuetarako esku zabalik nago [barreak].\nArte Ederretan lizentziatua zara, irakaslea ere bai. Zer lan etorkizun irudikatzen duzu?\nHezkuntzako zerrenda batean izena ematera noa. Denera iritsi ahal izateko malabarismoak egiten aritzen naiz, eta gauza batzuk aukeratzen eta beste batzuk baztertzen. Antzerkia da nire bokazioa, eta, ahal dudan heinean, hortik bizi naiz; prekaritatean, noski. Baina argi daukat aukera hori nahi dudala. Patatak jango ditut bizitza osoan, baina zoriontsu naiz.


Zazpi ministro berriek hartu dituzte euren karguak\nHonakoak dira: Pilar Llop (Justizia), Isabel Rodriguez (Lurralde Politika), Raquel Sanchez (Garraioa), Pilar Alegria (Hezkuntza), Diana Morant (Zientzia), Jose Manuel Albares (Atzerri Gaiak) eta Felix Bolaños (Presidentetza).\n"Euskadirekin dituzten konpromisoak betetzen" laguntzea espero du Jaurlaritzak\nSanchezen gobernu berria: zazpi ministro berri, horietako bost emakumeak\nZazpi ministro berriek euren karguak hartu dituzte\nZazpi izen-abizen berri izango ditu gaurtik aurrera Espainiako Gobernuak. Bost emakumek eta bi gizonek ministro karguak hartu dituzte, Pedro Sanchezek iragarritako gobernu eraldaketaren baitan. Karguen promesa edo zina egiteko ekitaldia goizean egin dute, Zarzuela jauregian.\nSanchezek larunbatean iragarritako aldaketek errotik aldatu dute presidentearen gertukoen taldea. Carmen Calvo lehen presidenteordea, Jose Luis Abalos Garraio ministroa eta Ivan Redondo kabineteburua kendu ditu gobernuburuak, besteak beste.\nBerrien zerrendan, honakoak: Pilar Llop izango da Justizia ministro berria. Maria Jesus Montero Ogasun ministro ere badenak Funtzio Publikoko ardura ere hartuko du, baina Bozeramailetza utzi. Isabel Rodriguez izango da eledun berria, baita Lurralde Politikako ministro ere (Icetaren ordez).\nRaquel Sanchez Jimenez orain arte Gavako (Bartzelona) alkate izandakoak Garraio, Mugikortasun eta Hiri Agenda ardurak hartuko ditu. Pilar Alegriak, bestalde, Isabel Celaa ordezkatuko du.\nMiquel Icetak Kultura eta Kirol gaiak hartuko ditu bere gain, eta Diana Morantek (Gandiako alkatea) Zientzia eta Berrikuntza, Pedro Duqueren ordez.\nJose Manuel Albares izango da Atzerri gaietako, Europar Batasuneko eta Lankidetza ministro berria (Arancha Gonzalez Laya donostiarraren lekua hartuta). Felix Bolaños Presidentetza, Gorteetako Harremanak eta Memoria Demokratikoa Ministerioaren buru jarriko dute.\nMinistro berriek zein karguan mantentzen direnek kontseilua egingo dute bihar.\nGobernuan egindako eraldaketek Senatuan ere izango dute eragina, orain arte goiko ganberako presidente izan denaren kargua, Pilar Llopena hain justu, Ander Gil bizkaitarrak hartuko duelako.


Elkarrizketa: Gazteak Auzolanean, Pelusa proiektua - Berriak - Gazteria\nElkarrizketa: Gazteak Auzolanean, Pelusa proiektua\nGazteak Auzolanean diru-laguntzen programak gazte ekintzaile eta sortzaileak saritzen ditu urtero. Aurten, Pelusa proiektuko partaideek lortu dute Gipuzkoko Aldundiko Gazteria Zuzendaritzak ematen duen laguntza\nGipuzkoako Foru Aldundiak jarrera ekintzailea eta sortzailea duten gazteak bilatzen ditu, jakin-mina dutenak, beraien proiektu bat sortu edo garatu nahi dutenak, ikerketan ibilbidea egin edo proiektu kolektibo bat aurrera eraman nahi dutenak. Horregatik sortu zuen Gazteak Auzolanean diru-laguntzen programa, 16 eta 31 urte bitarteko gazteentzat.\nAurten diru-laguntza Pelusa proiektuak jaso du, emakumeak sexu-arloan ahalduntzeko helburua duen ekimenak. Tolosan eta Donostian garatuko dute egitasmoa eta emakumeen sexualitateari buruzko dinamika ezberdinak burutuko dituzte. Pelusako partaideekin bildu eta euren proiektuari buruz solasaldian aritu gara.\nNola sortzen da Pelusa? Zergatik?\nPelusa proiektua lagunen arteko elkarrizketa baten ondorioz sortu zen. Asteburuko gorabeherak kontatzen ari ginela, gure bizitzan orgasmo bat izateko plantak inoiz egin ote genituen galdetu zuen gutako batek eta, tamalez, guztiok noizbait hala egin genuela onartu genuen. Elkarrizketak aurrera jarraitu ahala, konturatu ginen askotan gizona bera hobeto sentitzeko egiten genuela, eta maiz ez genuela ezer esaten bikotekideak nola hartuko zuen beldurrez.\nHor arazo bat zegoela ohartu ginen eta gaia oso interesgarria iruditu zitzaigunez, ikerketa txiki bat egiten hasi ginen: gure inguruko beste emakume batzuekin hitz egin, hainbat emakume sexologo aditurekin elkarrizketak izan genituen, eta internet bidez ere datu ugari atera genituen. Guztiek antzeko zerbait egiaztatu ziguten: sexualitatea ez dago normalizatuta emakumeongan eta, oraindik, tabu handia da askorentzat, ez baitugu gurea kontsideratzen, eta horrek ondorio negatiboak eta arazoak ekartzen dizkigu.\nProiektua aurrera eramateko nola moldatzen ari zarete? Zer-nolako pausuak eman dituzue dagoeneko? Zailtasunik topatu al duzue prozesuan?\nProiektua aurrera eramateko ondo moldatzen ari gara. Taldea bi zatitan banatuta dago, bakoitza bere zereginekin, eta horrela azkarrago joaten gara: batzuk komunikazio-arloa lantzen dute (sare sozialak, web-orria, edukien sorkuntza…) eta besteak eragileekin edo proiekturako garrantzitsuak diren pertsonekin harremanetan daude (sexologoak edo aditu ezberdinak, udaletxeak, artistak, branding-a, diseinua eta komunikazio-estudioak…).\nZailtasun handiena taldea antolatzea da beti, eta askotan elkarrekin ez gaudenez, zaila izan da zenbaitetan ondo komunikatzea.\nDagoeneko pauso garrantzitsuenak emanda ditugu, udalekin harremanetan gaude eta egitasmoa gauzatzeko datak itxi ditugu; artistak ere baieztatu ditugu eta guztia antolatuta dago. Orain, azken xehetasunak falta dira, eguneko esperientzia hobetuko duten zehaztasunak.\nSexualitateari buruzko topaketa ezberdinak burutuko dira Donostian eta Tolosan. Zer-nolako dinamikak egingo dira horietan? Norentzat dira?\nBai Tolosan, eta bai Donostian, antzeko dinamikak egingo dira.\nLehenengoa esperimentu sozial bat izango da: 6 maniki jarriko ditugu kalean eta bakoitzak galdera bat izango du, hurbiltzen diren emakumeek bertan idatzi edo pintatu ahal izateko. Galdera batzuk errazagoak izan daitezke eta besteak, agian, deserosoagoak batzuentzat, baina gure helburua da hausnartzera bultzatzea eta emakume askorentzako inflexio-puntu bat sortzea.\nBigarren ekintza artelanen erakusketa bat da. Gipuzkoako emakume artista gazteen artelan ezberdinak ikusgai egongo dira, bakoitzak sexualitateaz duen pertzepzioa islatuz. Emakume bakoitzak gai hau nola bizi duen erakutsi nahi genuen, artearen bidez eta modu abstraktuagoan, askotan hitzez adierazi ezin diren sentipenak azaleratuz. Artista horietako batzuk dira Marimatraka, Arramazka, Berexiart, Caramelo de Menta eta Elene Tamayo.\nProiektua egin ostean, jarraipenik egiteko asmorik al duzue? Nola?\nBai, guk epe luzeko proiektua irudikatzen dugu, gure interesekin erabat lotua dagoelako. Donostiako Udalarekin, adibidez, zerbait egiteko asmoa dugu hurrengo urteko martxoaren 8aren bueltan, baina oraindik ez dugu zehaztu zer gertatuko den. Gainera, Tolosa eta Donostiako ekitaldietan parte hartuko duten artistekin lanean jarraituko dugu eta Tabakalerako tunelean erakusketa iraunkorrago bat txertatzeko aukera aztertzen ari gara.\nHala ere, gure proiektuak baditu webgune bat (www.pelusapelusa.com) eta instagram-eko kontu bat (@pelusapelusa_), eta egiten dugun guztiaren berri emango dugu bertan.\nGazteak Auzolanean diru-laguntza jasotzeak zertan lagundu dizue?\nOrokorrean gure proiektua aurrera eramaten lagundu digu. Ekonomikoki lasaitasun handia eman digu hau jasotzeak; izan ere, prozesuan oso garrantzitsuak izan diren hainbat ekintza kontratatu ahal izan ditugu, proiektua asko profesionalizatuz.\nZer esango zenieke proiektu bat burutu nahi duten gazteei?\nProiektua aurrera eramateko gogoa eta ilusioa badago, dena da posible, eta horretarako diru laguntza hau bezalako aukerak aprobetxatu egin behar dira.


Pneumonia, biriken arnasestua [2tik 1. orria] | Aldizkaria | EROSKI CONSUMER\n"Katarro hau ezin uxaturik nabil". Horixe esaten du jendeak, egun -edo aste- batzuk sukarrarekin pasatu ostean, muki-jarioa gelditu ezinik eta muskuluetako oinazea baretzen ez dela. Hotzeria gogor samarra edo gaizki sendatu den katarroa izango dela pentsatzen du hainbatek, baina gerta liteke larriagoa izatea arazoa: pneumonia edo alborengoa, hain zuzen. Arnasbideetako infekzioa izaten da pneumonia, oso ohikoa, eta, bereziki, defentsa gutxi dituzten pertsonei egiten die kalte, baita beste patologia batzuk dauzkaten adineko jendeei ere. Antzematen diren pneumonien % 40-50 ez dira larriak izaten, baina beste % 40-50ek ospitalera joanarazten dute gaixoa, eta, batzuetan, Zainketa Intentsiboen Unitatera ere eraman behar izaten dute. Osasunaren aurkako zenbait ohiturak erraztu egin dezakete pneumonia agertzea (erretzeak, edateak eta hortz-haginak ez garbitzeak jan ondotik), eta zenbait eritasunek ere eragin bera izaten dute. Lehenengo faktore horiek saihestea eta bigarrenak kontrolatzea dira neurririk eraginkorrenak pneumoniari aurre hartzeko.\nPneumoniak beste izen batzuk ere baditu (alborengo, birikeri, biriketako min...), eta funtsean, zera da: infekzio batek biriketan sortzen duen hanpadura. Hainbat eratako mikroorganismo patogenoek eragin dezakete (bakterioek, birusek eta onddoek), eta honako hau izaten da prozesua, maizenik: airearen bidez iristen dira biriketara mikroorganismo horiek, edo lehendik egoten dira ahoan, eta arnasbideetan barneratzen dira halako batean.\nHurrengo orrira joan: Zer egin aurre hartzeko >>\n[1. orria] Pneumonia, biriken arnasestua\n[2. orria] Zer egin aurre hartzeko